‘प्यार कौनो खेल ना ह’ के शुटिंग पुरा भइल – Anjoria\nराकेश सिने मीडिया प्रा.लि. के बैनर तले बनत भोजपुरी फिल्म ‘प्यार कौनो खेल ना ह‘ के शूटिंग पूरा गइल. एहमें सुपर स्टार गायक नायक खेसारी लाल यादव मेहमान कलाकार बन के आइल बाड़न. फिलिम के गीत बहुते बड़िया बनल बाड़ी सँ. खेसारी लाल यादव, विनोद राठौर, इन्दू सोनाली, खूश्बू जैन के आवाजन में कुल एगारह गो गाना बा एहमें.\nनिर्माता-निर्देशक राकेश कुमार, गीत महेश परदेशी, कृष्णा बेदर्दी, श्याम देहाती, संगीत एम.एम. ब्रदर, लेखक महेश परदेशी, छायांकन बीरजू चौधरी, नृत्य विशाल, अउर फाइट पप्पू कराटे के.\nमुख्य कलाकार खेसारी लाल यादव, नेहाश्री, लाडो मधेशिया, जिया खान, अरूण कुमार, मो. आरीफ, भोला, सिराज भगत आ उमेश सिंह.\nमनोज पाण्डेय अभिनीत ’खोंईछा’ क शूटिंग मुजफ्फरपुर में


भड़ास blog: सतुआन के वैज्ञानिक महत्व : जय सतुआन, जय भोजपुरी!\nआज सउंसे पूर्वांचल में सतुआनी के पर्व मनावल जा रलह बा. आजू के दिन भोजपुरिया लोग खाली सतुआ आ आम के टिकोरा के चटनी खाला. साथे-साथ कच्चा पियाज, हरिहर मरिचा आ आचार भी रहेला. एह त्योहार के मनावे के पीछे के वैज्ञानिक कारण भी बा. इ खाली एगो परंपरे भर नइखे. असल में जब गर्मी बढ़ जाला, आ लू चले लागेला तऽ इंसान के शरीर से पानी लगातार पसीना बन के निकलले लागेला, तऽ इंसान के थकान होखे लागे ला.\nरउआ जानते बानी भोजपुरिया मानस मेहनतकश होखेला. अइसन में सतुआ खइले से शरीर में पानी के कमी ना होखेला. अतने ना सतुआ शरीर के कई प्रकार के रोग में भी कारगर होखेला. पाचन शक्ति के कमजोरी में जौ के सतुआ लाभदायक होखेला. कुल मिला के अगर इ कहल जाए कि सतुआ एगो संपूर्ण, उपयोगी, सर्वप्रिय आ सस्ता भोजन हऽ जेकरा के अमीर-गरीब, राजा-रंक, बुढ़- पुरनिया, बाल-बच्चा सभे चाव से खाला.\nअसली सतुआ जौ के ही होखेला बाकि केराई, मकई, मटर, चना, तीसी, खेसारी, आ रहर मिलावे से एकर स्वाद आ गुणवत्ता दूनो बढ़ जाला. सतुआ के घोर के पीलय भी जाला, आ एकरा के सान के भी खाइल जाला. दू मिनट में मैगी खाए वाला पीढ़ी के इ जान के अचरज होई की सतुआ साने में मिनटों ना लागेला. ना आगी चाही ना बरतन. गमछा बिछाईं पानी डाली आ चुटकी भर नून मिलाईं राउर सतुआ तइयार.. रउआ सभे के सतुआनी के बधाई. कम से कम आज तऽ सतुआ सानी सभे. जय सतुआन, जय भोजपुरी!!


रिलांयंस जियो के देश भर में काम करे ला मिलल एकीकृत लाइसेंस – टटका खबर\nरिलांयंस जियो के देश भर में काम करे ला मिलल एकीकृत लाइसेंस\nनयी दिल्ली. 25 अक्तूबर (वार्ता) देश मे निजी क्षेत्र के प्रमुख कंपनी रिलायंस इंडस्ट्रीज लिमिटेड के दूरसंचार सेवा कंपनी रिलायंस जियो इंफोकाम लिमिटेड.के पूरा देश में टेलीकाम सेवा देबे खातिर एकीकृत लाइसेंस मिल गइल बा.\nएह बात के एलान करत कंपनी कहले बिया कि देश भर में सेवा देबे वाला लाइसेंस हासिल करे वाली ई पहिला कंपनी हिय. एह खातिर कंपनी आ दूरसंचार विभाग का बीच 21 अक्तूबर का दिने करार पर दस्तखत भइल.\nकंपनी अब आईएसपी लाइसेस का संगही 4जी सेवा उपलब्ध करावे वाला ब्रांडबैड वायरलेस एस्सेस स्पेक्ट्रमो के एही एकीकृत लाइसेस का साथे मिला दिहले बिया आ अब पूरा देश में एकीकृत डिजिटल सेवा शुरू करे के योजना बनावत बिया.\nTags: आरजीईएल, एकीकृत लाइसेंस, टेलीकॉम, रिलायंस


का माफी पावल जा सकेला? हमनी के परमेश्वर से कइसे माफी पा सकीला?\nसवाल : का माफी पावल जा सकेला? हमनी के परमेश्वर से कइसे माफी पा सकीला?\nजबाब : प्रेरितन के काम 13:38 में घोषणा कइल बा कि, "एहसे हे भाई लोगन तोहन लोग जान ला कि इहे ईसा के द्वारा पापन के माफी के सुसमाचार तोहरा लोगन के देहल जात बा।"\nमाफी का ह अउर हमनी का जरूरत बा?\nशब्द "माफी का अर्थ तख्ती के पोछ के साफ करके माफी दिहल, उधार क खराब या बेकार कर दिहल जाई । जब हमनी के केहू बारे कुछ गलत करेके सोचत तानी, त उनकरा से माफी पावेके, कोशिश करत तानी ताकि हमरा रिस्ता फेर से बन जाई । माफी एहसे न दिहल जाल कि । काहे कि कौनो आदमी माफी पावे के हकदार ह कौनो भी माफी पावे के लायक नइखे । माफी पिपार, दया अउर अनुगरह क एगो काम ह। माफी अऊर लोगन के विरोध से कुछु भी पकड़े रहे के प्रति एगो विचार ह, चाहे उनकरा से आपने के प्रति भी कौनो न कइल जाई ।\nबाईबल हमानी के बातबली कि हमनी के सब लोगन के परमेश्वर से माफी पावे चरूरत बा । हमनी के सब लोगन पाप कइले बानी । सभोपदेशक 7:20 मे घोषणा करत ता कि, "सही में एह में कौनो शक नइखे धरती पर अइसन कौनो धरमी आदमी नइखे जे भलाई ही करे अउर जेकरा से पाप न भइल ह ।" 1 यूहन्ना 1:8 में कहत कि "काहे कि हमनी कही कि हमारा में कौनो पाप नईखे, त हमनी के आपने आपके धोखा देत बानी, अउर हमनी में सत्य नईखे।" सगरी पाप अन्त में परमेश्वर के रूप में हमनी के परमेश्वर कि माफी कि बहुत जरूरत होखे चाही। कहेकि हमारा पाप माफ नइखे होता त हमनी के अन्नत समय तक पापन के फल के दुख: भोग क पड़ी (मत्ती 25:46 यूहन्ना 3:36)।\nमाफी एह हमनी के कइसे मिल सकत बा?\nघन्यवाद कि बात एह ह कि, परमेश्वर पेरमी अउर दयालू – हमनी के हमारा पापन के माफी करेक खातिर तैयार बाडे ।2पतरस 3:9 में हमनी के बताबल गइल बा कि, "....पर तोहरा बारे में धीरज धरत ता, अउर नईखे चाहत कि कौनो जन नास होखे परन्तु एह कि सब लोगन के मन फिरवा के मौका मिले।" परमेश्वर हमनी के माफ करके इच्छा रखत ताडे एहि से उ हमानी खातिर माफी के साधन देहलन ।\nहमारा पापन के खातिर न्याय सही रूप में एगो मौत ह । रोमियन 6:23 शुरूआत हिस्सा में एह बातवल गईल ह कि, "काहेकि पाप कि मजदूरी त मौत ह..." अन्नत मौत ह कि जवना से हमनी के अपना पापन के खातिर इक्ठा कइल बा ।" परमेश्वर अपना पूरा योजना के अनुरूप ईसा मसीह (यूहन्ना 1:4-14) आदमी बन गईलन अउर सूली पर उ दण्ड के अपना उपर लेलेहन अउर मौत पइलन जेकरा लयक हमनी के रहनी, जे मौत ह2कुरिन्थयन 5:21 में हमनी एह शिक्षा दे ता कि "जे पाप से अनजान रहल, वहीसे उनकरा हमारा खातिर पाप ठहरल बा कि हमनी वोकरा में से होकर परमेश्वर की धरिमकता बन जाई ।" ईसा सूली पर उ दण्ड के लेके मौत पइलन जेकरा लयक हमनी के रहनी जा । परमेश्वर के रूप में ईसा क मौत न पूरे दुनियां के पापन के खातिर माफी कै राह भईलन । 1 यूहन्ना 2:2 में घोषणा कइल गइल बा "अउर वही हमारा पापन के पश्चाताप ह, अउर केवल हमानी ही के नइखे बल्कि पूरे दुनियाँ के पाप के भी ।" ईसा मुवला में से, पाप अउर मौत पर आपना विजई के घोषणा कइलन अऊर जी उठलन (2 कुरिन्थयन 15:1-28) में परमेश्वर कि स्तुति हो, ईसा क मौत अउर फिर से जी उठे के दवारा, रोमियन 6:23 क दीसरा भाग में सच्चाई होगइल, "परन्तु परमेश्वर क बरदान हमारा प्रभु ईसा मसीह में अन्नत जिनगी ह।"\nक आपना आप से पापन कि माफी चाहत तानी? क आपने के अपराध पीछा करे वाली भावना से पिडित बानी आपन के एकरा से छुकारा नईखे पा सकत तानी? आपना के पापन के खातिर माफी महजूद ह एहि से आपन मुक्तिदाता के रूप में ईसा मसीह में आपन विसवास के रखे के चाही । इफिसियन 1:7 में कहत त कि "हमनी के उनकरा में अउर उनकरा खून के दवारा माफी अर्थत पापन कि माफी उनका के बह अनुगरह के धन के अनुसार मिलल ह।" ईसा हमनी के खातिर हमारा कर्ज के चुकवले, ताकि हमनी माफी मिल सके । आपन के बस एतना करे ह कि आपना परमेश्वर से एह बिसवास कईले के अउर विनती करेके कि उ आपना के ईसा के दवारा माफी दिहल जा सके । काहे कि ईसा हमारा माफी के दाम चुवावे खातिर मुवलन अऊर लोगन के माफ कर देहलना!" यूहन्ना 3:16-17 में एह एगो संदेश मिलल बा कि, "काहेकि परमेश्वर ने दुनिया से ऐतना पियार कइलन कि अपना एकलौता बेटा के दे देहलन ताकि जे केहू उनकरा पर बिसवास करी उ नास न होखी परन्तु अन्नत जिनगी पाई। परमेश्वर ने आपना बेटा क दुनिया में एह से भेजलन कि दुनियाँ पर दण्ड कि आज्ञा दे, परन्तु एह लिए कि दुनियाँ उनकरा दवारा मुक्ति पावे।"\nमाफी – क ह एह कइसे मिल सही में एतना आसान हे ?\nहाँ, एह एतना आसान ह ! आपन के परमेश्वर से माफी क कम नइखे कारा सकता । आपना के परमेश्वर दवारा दिहले गइल माफी क दाम नही चुका सकत। आपन के एह के केवल बिसवास के माध्यम से, परमेश्वर के अनुगरह अउर दया के दवारा प सकत तानी । काहेकि आप ईसा मसीह क आपना जिनगी मुक्तिदाता के रूप में गरहन करेक चाह ताडा त एहाँ पर एगो सरल प्रार्थना दिहल गइल ह जेइसे आप कर सकत तानी । एह प्रार्थना या कौवनो अउर प्रार्थना बोलल क दवारा बच नइखे सकत तानी । केवल ईसा में विसवास ह है जो राउवा के पापन से बचा सकता । एह प्रार्थना से उ जन अपना बिसवास क स्वीकार करे अउर आपन खातिर मुक्ति क साधन करे खातिर धन्यवाद देवे क एगो तरीका मात्र ह । "हे परमेश्वर, हमनी के जानतानी कि हमनी के रउवा के विरोध में पाप कइले बानी अउर हमनी सजा पावे के हकदारबानी । परन्तु ईसा मसह उ सजा खुद अपना उपर उठा लेहलन जेकरा लयक हमनी के रहनी ताकि उनकरा पर बिसवास करके के दवारा माफी पाइनी जा । हमनी मुक्ति के खातिर अपना में बिसवास के रखत बानी । आपने अद्भुत अनुग्रह अउर माफी - जे अन्नत जिनगी के अपहार ह, के खातिर हमनी रअवा के धन्यवाद करत बानी । आमीन ।"


हमरा त तीसो दिन ना मिल पावल हनीमून काल के : नरेन्द्र मोदी – Anjoria\nजून 26, 2014 नरेन्द्र मोदी, पहिला महीना, मोदी सरकार\nप्रिय मीत लोग,\nआजु हमरा सरकार के एक महीना पूरा हो गइल. एह दौरान देश जन से अपार नेह छोह मिलल जवना से अउरी कड़ा मेहनत करे के बढ़ावा मिलल हमनी के.\nपिछला सरकारन के सड़सठ बरीस का सोझा ई एक महीना के कवनो तुलना नइखे, बाकिर हम बतावल चाहब कि पिछला एक महीना का दौरान हमनी के गोल आपन हर पल जनता के भलाई ला काम करे में लगवलसि. हमनी के हर फैसला देश हित के धेयान में राखत कइल गइल.\nएक महीना पहिले जब हमनी के सरकार बनवनी जा, हमार सोच रहल कि हम एह जगहा ला नया बानी आ कुछ अउर लोग के सोच रहल कि केन्द्र सरकार के काम करे के तरीका जाने सीखे में हमरा नाहियो त साल दू साल लागे के बा.\nबाकिर हमहन के सौभाग्य कि, एक महीना बाद उ सोच हमरा दिमाग में नइखे रहि गइल. हमार आत्मविश्वास आ इरादा एह बीच तेजी से बढ़ल आ एकरा में हमहन के सामूहिक अनुभव आ हमरा मंत्रिमण्डलीय सहयोगियन के बुद्धिमानी का साथ ही चार बेर मुख्यमंत्री रहला के अनुभव के बड़हन हाथ बा. लोग के नेह छोह आ अधिकारियन से मिलत सहयोगो बहुत हद ले सहभागी बा एह आत्मविश्वास ला.\nपिछला कुछ दिन से हम मंत्रियन आ विभिन्न विभागीय अधिकारियन संगे बइठक करत बानी जवना में उ लोग आपन विचार हमरा सोझा पेश करत गइल. ई बाति जरूरे बतावेजोग बा कि एह विचार प्रस्तुतियन से नया नया विचारन के बढ़िया से आदानप्रदान भइल आ हमनी का सोझा अलग अलग मंत्रालयन आ विभागन ला आगा के शानदार रोडमैप बनावे में सफलता मिलल बा.\nअनेके राज्यन के मुख्यमंत्री लोगन से एह बीच भेंट भइल आ ऊ लोग आन शुभकामना दिहला का साथे अपना अपना राज्य के समस्यो का बारे में बतावल. एह लोग का साथे आवे वाला समय में मिल के काम करे के मौका तिकवत बानी हम.\nहम सोचतानी कि बहुते अइसन विषय बा जवना में सुधार के भरपूर गुंजाइश बा. हमरा सोझा दिल्ली में बड़हन चुनौती बा एगो चुनिन्दा समूह के अपना इरादा आ देश के हालात में सकारात्मक बदलाव ले आवे के आपन विश्वास का बारे में सहमत करावल. एह समूह में प्रशासनिक व्यवस्था का साथही प्रशासन से बाहरो के लोग शामिल बा. एह बीच बहुते कुछ अइसनो भइल जवना प हमहन के सरकार के कवनो वश ना रहल, तबहियो ई लोग विवाद उठावत रहऽता. हम केहु पर अछरंग नइखीं लगावत बाकिर ई जरूर महसूस करे लागल बानी कि अइसन व्यवस्था बनावल जरूरी बा जवना से सही लोग के सही समय प सही जानकारी चहुँपावल जा सके. शायद एह से हालात में बढ़िया सुधार हो पाई.\nहर नया सरकार के एगो समय मिलत आइल बा जवना के मीडिया के बंधु लोग ‘हनीमून पीरियड’ कहेला. पिछला सरकारन के त एह ‘हनीमून काल’ के सौ सौ दिन ले आ कई बेर ओहू ले बेसी दिन ले लमरावे के मौका मिलत आइल बा. कवनो अचरज ना कि हमरा के ई मौका तनिको ना मिलल. सौ दिन त भुलाइए जाईं, तरह तरह के आरोप लगावल सौ दिन भितरे शुरु क दिहल गइल बा. बाकिर जब केहू देश सेवा के अकेला लक्ष्य ले के चलल बा त ओकरा ला एह बातन के कवनो महत्व ना होखे. एही से हमहू काम कइले जात बानी आ एकरे से बहुत संतोष मिलत बा.\n26 जून हमरा ला बहुते खास तारीख बा. एह दिन देशजन के अभिलाषा पूरा करे का दिशाईं हमरा सरकार के पहिला महीना पूरा भइल बा. एह तारीख के एगो अउर महत्व बा जब साल 1975 में हम ओह दौर के देखनी जवन हमरा के सिखवलसि कि जियतार लोकतंत्र के खासियत का होले. एही दिन देश में आपातकाल के शुरूआत भइल रहे जब एकरा पिछले साॅझ देश में आपातकाल लगा दिहल रहुवे. ओह बिपतवाला दिन के बहुते यादगार बा हमरा नवही मन में.\nहमनी के इतिहास में बहुते अन्हारपक्ष का रूप में आपातकाल दर्ज बा आ ई एगो तकलीफदेह तरीका से याद करावेला कि बोले के आजादी, प्रेस, अभिव्यक्ति, आ विपक्ष के दबावला के खतरा का होला. अगर हमनी का बोले आ अभिव्यक्ति के आजादी ना दे सकीं त हमहन के लोकतंत्र जिन्दा ना रहि पाई. आज उहो दिन ह जहिया एह मूल्यन में हमनी के निष्ठा दरसावे के जरूरत बा साथही बढ़िया सरकार का जरिए एह तरह के मजबूत संस्थान बनवला के जरूरत जेहसे आपातकाल जइसन दौर दुबारा ना आ पावे.\nएक बेर फेरू हम भारत के जनता के प्रणाम करत बानी जे एह बीच हमनी के आपन पूरा समर्थन दिहलसि आ शुभकामना जतवलसि. हम भरोसा देत बानी जे आवे वाला बरीसन में हमनी का समर्पित बानी जा भारत के अउरी उँचाई ले चहुँपावे के.\nरउरे सभे के,\n(भारत सरकार में मोदी मंत्रिमंडल के एक महीना बितला पर मोदी के ब्लाॅग से अनूदित)


Know when the festival of Holi starts in Bhojpuri region how people celebrate Bhojpuri: बुढ़वा मंगर ले फगुआ-जोगीरा के सरसता परवान चढ़ेला, पढ़ीं होली विशेष\nBhojpuri: बुढ़वा मंगर ले फगुआ-जोगीरा के सरसता परवान चढ़ेला, पढ़ीं होली विशेष\nबसंत पंचमिए से त समहुत हो जात रहे फगुआ गावे के. बिरज, बरसाना आ वृंदावन से अलगा हटिके भोजपुरिया होरी के आपन खासियत रहल बा. छकिके एक-दोसरा से रंग-गुलाल, अबीर खेले आ बहुरंगी फगुआ गावे के खासियत. फागुनी पुरनवासी आ चइत के पहिलके दिन ले ना, बुढ़वा मंगर ले फगुआ-जोगीरा के सरसता परवान चढ़ेला.\nLast Updated: March 24, 2021, 3:11 PM IST\nअलमस्त फागुनी महीना. सरसों आ टेसू के फूलन से सजल-संवरल,बसंती चुनरी झमकावत, लहरात-बलखात प्रकृति रानी.धूरि-गरदा के गुबार लेले छेड़छाड़ करत उतपाती पवन के झकोरा. लखरांव में आम के मोजर से टपकत मद-पराग. रस भरल महुआ के उज्जर-उज्जर मादक फूल. नयना में नेह जगावत पलाश,सेमर आ कचनार. कोइलर के 'कुहू-कुहू' के कूक. आलस के आलम. मन में फूटत बसंती कोंपड़. का सचहूं फागुन आ गइल?\nबाकिर आजु काहें नइखे लउकत ऊ फागुनी नजारा? आखिर कहवां हेरा गइल कन्हैया के इंद्रधनुषी रंग से लबालब भरल फिचुकारी? काहें नइखी नजर आवत भींजल चुनरी में सकुचात-लजात राधा? रंग रंगीली फुहार का जगहा ई सुखार काहें? एक-दोसरा से चुहलबाजी आ मीठ छेड़खानी! भादों के भींजल तन-मन के सुखावे खातिर आंचर के खोलि देबे के सलाह अब काहें नइखे देत कवनो रसिया?\nखोलि दऽ अंचरवा, लागे घाम\nभादों के भींजल बा जोबनवा!\nबसंत पंचमिए से त समहुत हो जात रहे फगुआ गावे के. बिरज, बरसाना आ वृंदावन से अलगा हटिके भोजपुरिया होरी के आपन खासियत रहल बा. छकिके एक-दोसरा से रंग-गुलाल, अबीर खेले आ बहुरंगी फगुआ गावे के खासियत. फागुनी पुरनवासी आ चइत के पहिलके दिन ले ना, बुढ़वा मंगर ले फगुआ-जोगीरा के सरसता परवान चढ़ेला. गवैया गोल के गोल ढोलक, झाल, झाझ आ डफ लेले निकलि परेलन. एक-दोसरा से चुहलबाजी करत, रंग-अबीर खेलत फाग राग अलापे में मस्त नर-नारी. अइसना में केकरा फिकिर बा राह-कुराह के! जदी जाने-अनजाने लौंग के कांट गड़िओ गइल, त देवर आखिर कवना दिन-रात खातिर बाड़न? ऊ त निकलबे करिहन.फेरु दरद के छूमंतर-अस भगावे वाला प्रियतमो त बाड़न-\nचले के रहिया त चललीं कुरहिया से\nगड़ि गइले ना,\nलवंगिया के कंटवा से गड़ि गइले ना!\nदेवरा ऊ कंटवा निकलिहें ननदिया\nसे पिया मोरे ना,\nसे हरिहें दरदिया से पिया मोरे ना!करे\nसम्मत जरावे माने होलिका दहन के नायाब प्रतीकात्मक परिपाटी. माघ सुदी पंचमी का दिनहीं से बांस-बल्ला, लकड़ी, गोइंठा तय चौक चौराहा पर जमा करेके होड़. चोरा-चोरा के जुटावल लकड़ी के ढेरी शुभ मुहूरत पर अगजा जरावे के रसम. हवन सामग्री का संगहीं नवान्न-बूंट के झेंगरी, गहूं के बाली,नीम के पतई आ लरिकन के उबटन लगवला से निकलल मइल के सम्मत में डालिके उठत धुआं के दिशा से नया सम्मत के शुभ-अशुभ के अंदाज. सरसों के तिलाठी बान्हिके मशाल जुलूस के शकल में जरत लुकाठी भांजत गांव के सिवाना का बहरा फेंकि आइल आ सम्मत का बगल में बइठिके झलकूटन करत फगुआ गावे के मस्ती के का कहे के! सम्मत जराके रोग-बियाध का संगहीं बैरभाव, मन के मइल, ईर्ष्या-द्वेष जइसन तमाम बुराई जरा दिहल गइली स. फेरु त मन चंगा हो गइल. दिल के कोना-अंतरा में लुकाइल काम-प्रवृत्ति मुखर हो उठल. आजु कवनो पाबंदी ना रहल.'अररर भइया--सुनि लऽ मोर कबीर!' जोगीरा भा कबीर का जरिए अगर गारिओ दे देबऽ,त केहू अमनख थोरहीं मानी-\nगारी के भइया हो, बुरा न मनिहऽ\nहोरी हऽ भई होरी हऽ!\nधूरखेली आ रंगन के छटा का संगहीं कीच-कादो, धूरि-गोबर आ गारी-गलौज. बूढ़ का संगें जवान मेहरारू के देवर-भउजाई के नेह-नाता.सूतल मनोभाव के जगावे आ उगिले के होड़. दोसरा ओरि राधा-किसुन के परेम में पगल निश्छल होरी-\nइत से निकली नवल राधिका\nउत से कुंवर कन्हाई,\nखेलत फाग परस्पर हिलि-मिलि\nसोभा बरनि न जाई\nघरे-घरे बाजे बधाई\nब्रज में हरि होरी मचाई!\nरस भरल होरी में रसलोलुप पाखियन के उड़ान आसमान छूवेला.अगर सोझ-सपाट मरद घोड़ा बेचिके सूतल रही आ कवनो रसिया कागा यौवन-रस लुटला का संगहीं नकबेसरो लेके उड़न-छू हो जाई, त मेहरारू बेचारी का करी! अइसन अभागा पियक्कड़ पति के नींन के अइसन-तइसन!\nनकबेसर कागा ले भागा\nसइयां अभागा ना जागा\nउड़ि -उड़ि कागा कदम पर बैठा\nजोबन का रस ले भागा\nसइयां अभागा ना जागा!\nमुंह, आंख, चुनरी-किछऊ त बाकी ना रहल. बसंती हवा के छुअन अंग-प्रत्यंग सिहरा देत बा राधिका के. ओहू पर श्याम के फिचुकारी के धार. राधा के हाल बेहाल. ऊ मने-मन निहाल होत कहत बाड़ी-'मत मारो श्याम पिचकारी!' जदी एहू प कान्हा नइखन मानत, त माई जसोदा से शिकायत करहीं के परी.\nबाकिर आजु ई कइसन बदलाव? फागुन आके चुपचाप चलल जा रहल बा. एक ओरि महामारी के आफत, दोसरा ओरि चुनावी उठा पटक. सुरसा-अस मुंह बवले महंगी के मार आ दिमागी तनाव से त्रस्त समाज. तबे नू आजु नइखे फूटत आनंद के रससिक्त कऽ देबे वाला उद्गार-निश्छल भाव से फागुनी शुभकामना-\nमोहन खेले होरी!\nकतहीं होलिका दहने में हमनीं के हर्षोल्लास, उत्साह आ सांस्कृतिक चेतना के त ना जरा दिहलीं जा? तबे नू नइखे फूटत सांच मन से सिंगार के होली-गीत! साइत हिरदया के फिचुकारी में अब रंगे नइखे बांचल.दिल रसहीन हो गइल बा. फेरु का सिंगार, का हास, का हर्षोल्लास आ का होरी!\nरीत गइल मन के फिचुकारी,\nरस-रंग कहवां पाईं?\nआखिर कब तक हमनीं के नशा में धुत्त होके, इलेक्ट्रॉनिक मीडिया के आयातित अपसंस्कृति में आपन सुध बुध खो के गौरवान्वित होत रहबि जा? कब लवटबि जा कुदरत आ कृत्रिमता से सहजता का ओरि? आखिर कब मन परी जिनिगी से गहिरे जुड़ल आपन सांस्कृतिक धरोहर होरी? तनी मुड़िके देखीं, जिनिगी में हर्षोल्लास, उमंग के इंद्रधनुषी रंग भरे खातिर होरी-फगुआ के मदमस्त चितवन राउर पीछा करत बा. तनी सम्हरि के-फागुन महिनवा आइल सुदिनवा--! (डिस्क्लेमर- लेखक भगवती प्रसाद द्विवेदी वरिष्ठ स्तंभकार हैं.)


अफगानिस्तान – टटका खबर\nभूडोल से थर्रा उठल दिल्ली समेत उत्तरी भारत\nआजु सोमार का दुपहरिया में दू बजे आइल एगो बड़हन भूडोल से दिल्ली समेत पूरा उत्तरी भारत काँप उठल. भूकंप के केन्द्र अफगानिस्तान में हिन्दुकुश के पहाड़ी इलाका के फैयाजबाद से 82 किलोमीटर दक्खिन-पश्चिम में 196 किलोमीटर के गहराई में रहुवे जवना से अधिका नुकसान ना हो पावल. बाकिर तबहियों पाकिस्तान आ अफगानिस्तान में सौ


जरूरत बा कुछ सहयोगियन के – टटका खबर\nजरूरत बा कुछ सहयोगियन के\nअगर रउरा भोजपुरी भाषी हईं, (ना रहतीं त एहिजा अइतीं काहे?)\nबिहार, यूपी, झारखंड, भा छत्तीसगढ़ के ओह इलाका में रहीलें जहाँ भोजपुरी बोलल जाले.(राज्य के राजधानी में रहल जरूरी नइखे, जिला मुख्यालय पर होखल जरूरी बा.)\nइंटरनेट के उपयोग जानीलें.(ना जनतीं त अइतीं कइसे?)\nयूटीएफ फांट में टाइप करे आवेला भा सीखे के इरादा बा.(ई जरूर तनी सीखे वाला काम बा.)\nलैपटॉप भा कंप्यूटर रखले बानी.(जमाना तेजी से बदलत बा. पढ़ाई करे खातिर किताब कापी से कम महत्व नइखे कंप्यूटर के.)\nमोबाइल फोन त होखहीं के चाहीं.(एह घरी त हर पाकिट में मौजूद बा.)\nसाथ ही कुछ कर देखावे के तइयार बानी, मेहनत करे से ना घबड़ाईं, लोग से मिले जुले में खुशी होला.(अजगर करे ना चाकरी पंछी करे ना काम, दास मलूका कहि गए सबके दाता राम. एह कहाउत से काम ना चली. ई सरकारी नौकरी ना ह कि ना कइलो पर पाकिट भरात रही.)\nकवनो कॉलेज में पढ़ाई करत बानी आ पास कर के नौकरी मिले से पहिले अपना कमाई से कुछ पाकिट खरचा निकालल चाहत बानी.(एहसे फायदा ई बा कि रउरा अबहीं घर परिवार का जिम्मेदारी से आजाद बानी आ दिन में कबो एकाध घंटा निकालिए सकीलें एह काम खातिर. दोसरे अगर सफल रहनी त बाद में कामे आई ई अनुभव.)\nत आजुए आपन पूरा विवरण देत (नाम, मौजूदा पता, कॉलेज के नाम, वर्ग, विषय, मैट्रिक परीक्षा में हिंदी आ अंगरेजी में मिलल अंक, आपन मोबाइल फोन नम्बर, आ अपना कॉलेज से मिलल फोटो परि्चय पत्र के स्कैन कॉपी देत) इमेल भेजीं “ई डी आई टी ओ आर एट ए एन जे ओ आर आई ए डॉट कॉम” पर.(एह बारे में फोन कइला भा कवनो सोर्स पैरवी लगावे के जरूरत नइखे. एको जगह त अइसन होखो जहाँ आदमी अपना योग्यता से चिन्हाव. पैरवी हो सकेला कि राउर काम बिगाड़ देव.)\nकोशिश रही कि हर जिला मुख्यालय पर हर आवेदक के मौका दिहल जाव. अंतिम चयन खातिर हर जिला मुख्यालय के प्रतिभागियन का बीच जे सबले अधिका सफल होखी ओकरा के चुनल जाई.(पता ना हर जगहा से आवेदक मिलबो करीहें कि ना?)\nएह काम ला कवनो तरह के आवेदन शुल्क नइखे देबे के, ना अबहीं ना बाद में कबो.(कमाई से पहिले गँवाई काहे ला केहु. असालतन नौकरी त देत नइखीं.)\nहँ आवेदन जरूर भोजपुरी में होखे के चाहीं आ यूटीएफ फांट में टाइप. कइसे करब इहो एगो इम्तिहान बा.(असल बाधा एहिजे आई.)\nअधूरा भा बिना काम के आवेदन सीधे छाँट दिहल जाई. बस ओही आवेदक के जवाब दिहल जाई जे काम लायक आवेदन कइले होई. आवेदन काहे छाँटल गइल एकर जबाब ना दिहल जाई.(पिछला अनुभव बतावत बा कि लोग असहीं ढेला फेंक देला कि आई आम चाही लबेदा.)\nकोलकाता, दिल्ली, मुंबई, चेन्नई, सूरत वगैरह के आवेदकन के बाद में मौका मिली पहिले घर त सम्हार के देखल जाव कि आरा छपरा बलिया देवरिया जइसन जगहा से कतना आ कइसन आवेदक सामने आवत बाड़ें.(भोजपुरी के बात भोजपुरीए इलाका से शुरू होखे के चाहीं. पाँच कवर भीतर तब देवता पितर,)\nमानदेय भा मेहनताना कतना दिहल जाई एह बारे में अबहीं कुछ तय नइखे. (जइसन देवता होलें तइसने पुजाई चढ़ेला. शिवजी के धतूर त बर्हम बाबा के कनईल के फूल. अतना तय बा कि भेंटाई ओही में से जवन हमरा भेंटाई. हँ अंतर अतने बा कि हम पहिले भुगतान करब बाद में हमार हिस्सा आई. बा कि ना? कवनो धरम खाता त चलावे के नइखे. अगर हर जगहा से काम लायक सहयोगी मिल जासु त एगो बढ़िया ढाँचा खड़ा कइल जा सकेला आ तब भुगतानो बढ़िया हो सकेला. बाकिर कब कतना आ कइसे ई अबहीं बतावल जरूरी नइखे लागत.)\nरोज देखत रहीं ई जगहा. एहिजे जानकारी मिलत रही कि कइसन सुगबुगाहट भइल बा एह बाति से. केहु आवेदन कइल कि ना, आइल त कतना आवेदन, अगर पाँच सौ से कम आवेदन मिलल त समुझ लीं कि काम नइखे बने वाला.\nTags: जरूरत बा


चिकित्सा प्रयोगशाला के इतिहास – Aapan Birgunj\nRajesh Kumar Gupta प्रकाशित मिति - Oct 19, 201600\nचिकित्सा प्रयोगशाला के बोलचाल के भाषा मे प्याथोलोजी ल्याब भी कहल जाला आ एकर इतिहास पुरापूर्वकाल से ही बहुत दिलचस्प बाटे । सुक्ष्मदर्शक यन्त्र के अविस्कार से पहिले प्रयोगशाला मे खासे कवनो परीक्षण सब उपलब्ध ना रहे । धिरे-धिरे मानव के विकास के क्रम के साथे-साथे बहुते प्रयोग सब के भइलक आ आजु आधुनिक प्रयोगशाला मे सभि रोग सब के परीक्षण उपलब्ध हो गइल बा । प्रयोगशाला के इतिहास मुलतः पाँच भाग मे विभाजन कर के विस्तारित रूप मे बुझल जा सकेला ।\n१) आदि काल के प्रयोगशाला विधि:\nआदिकाल के प्रयोगशाला के इतिहास इजीप्ट आ मेसोपोटामिया से शुरू भइल बा। ओह जमाना मे रोग के पहचान रोगी के लक्षण के आधार पर होखत रहे । इसा पूर्व ४०० वर्ष पहिले वैज्ञानिक सब पेशाब मे परीक्षण करे के शुरू कइलक । ओह जमाना मे पेशाब के जमिन पर फेक के चिउटी सब आवता कि ना से परीक्षण होखत रहे । चिउटी आगाइला पर छाला रोग (Boil) डायगनोसिस होखत रहे । इसापुर्व ३०० मे हिपोक्राइटस के चिकित्सा के पिता भी कहल जाला, उनकारा अनुसार कवनो भी बेमारी के पता लगावे खातिर तीन गो चीज देखल जाला : रोगी के पेशाब, फेफड़ा के आवाज आ छाला के रंग । इ.स. ५० मे रफस इफेसस नाम के वैज्ञानिक पेशाब लाल रंग देखला के बाद किडनी के रोग भइल बात पता लगइलन । इ.स. २०० मे ग्लेन नाम के फिजिओलोजिस्ट आ ओकर बाद मे इ.स. ९०० मे जुड़ियस वैज्ञानिक पेशाब के रंग, घनत्व आ जमे के आधार के साथे पैख़ाना के रंग आ ओकर पतलापन के आधार पर रोग के पता लागे के शुरू भइल । आदिकाल मे हिन्दू परम्परा के साथे क्रिश्चियन सभ्यता मे भी रोग के मनुष्य द्वारा कइल पाप के सजाय के रूप मे देखल जात रहे । गुरुवइ, झाक्री अथवा झारफुक वाला इलाज के प्रथा आदि काले से ही प्रचलन मे आइल इतिहास बाटे ।\n२) मध्यकाल के प्रयोगशाला विधि :\nइ.स. १००० के बाद के समय के मध्यकाल कहल जाला । ई समय मे रोग पता लगावे खातिर बहुतों प्रयोग सब भइल रहे, विशेष कर के पेशाब आ पैख़ाना मे । इ.स. १६०० मे विलियम हार्भे खुन के संचार पता लगइला के बाद मे आदमी के शरीर मे होखेवाला बहुतों प्रक्रिया सब के बारे मे जानकारी आइल । इ.स. १७०० मे एन्टोनी भान लुइनहुक सुक्ष्मदर्शक यन्त्र पत्ता लगवले रहे । अठरहवा शताब्दी के प्रेक्टिसनर आ क्वेक सब खातिर गोल्डेन युग कहलजाला । ई समय मे शरिर के तापक्रम, खून के दबाव, दिल के धड़कन, पेसाव आ पैख़ाना मुख्य रूप से जाचाई होखे लागल रहे ।\nचिकित्सा प्रयोगशाला के इतिहास के कुछ रोचक जानकारी\nआदिकाल के प्रयोगशाला के इतिहास इजीप्ट आ मेसोपोटामिया से शुरू भइल बाटे\nओह जमाना मे पेशाब के जमिन पर फेकला के बाद चिउटी के संख्या के आधार पर संक्रामण निधारण होखत रहे\nसन १८९० तकले नेपाल मे वीर अस्पताल मे मधुमेह के परीक्षण खातिर रोगी के पेशाब अस्पताल के छत पर राखल जाए आ माछी अउरि चिउटी के संख्या के आधार पर संक्रामण निर्धारण होखत रहे ।\n3) अस्पताल के शुरुआत आ प्रयोगशाला विधि :\nअमेरिका के फिलाडेल्फिया एलम्स हाउस अस्पताल के विश्व के पहिलका अस्पताल मानल जाला । जवन इ.स. १७०० मे खोलल गइल रहे । उन्नइसवा शताब्दी से पहिले तकले प्रयोगशाला सुविधा आ अस्पताल सुविधा राजा महराजा आ उच्च पदस्थ लोग सब के मात्र उपलव्ध रहे । ओह जमाना मे अस्पताल धार्मिक संस्था अथवा राजा माहाराज सब द्वारा अनुदान पर संचालन होखे । उन्नइसवा शताब्दी मे आके प्रयोगशाला मे बहुत विकास भइल आ धिरे-धिरे आधुनिक विधि सब आवे लागल आ ओकर बाद आदमी के खून से बहुतों किसिम के परीक्षण सब शुरू भइल ।\n४) नेपाल में प्रयोगशाला के विकास :\nनेपाल में प्रयोगशाला के विकास वीर अस्पताल के इ.सं १८९० साल में स्थापना के बाद शुरू भइल इतिहास बाटे । ओह जमाना में मधुमेह (चीनी के बेमारी) के परीक्षण के खातिर रोगी के पेशाब वीर अस्पताल के छत पर राखल जाए । जेतना माछी पेशाब पर बैठे ओतना बुझल जाए की रोगी के मधुमेह लागल बाटे । १९६५ मे जाके वीर अस्पताल मे एक बर्षे ल्याब टेक्निसियन के पढ़ाई शुरू भइल । धिरे-धिरे ल्याब टेक्निसियन त्रि.वि. शिक्षण अस्पताल मे प्रयोशाला सम्बन्धी पढाई अन्तरगत बीएमएलटी, पथोलोजी, बायोकेमिस्ट्री लगायत के कोर्स के स्नातक आ स्नात्तोतर लेभल तकले के पढ़ाई भी उपलब्ध बाटे ।\nसिटिइभिटी में भी ल्याब असिष्टेन्ट आ ल्याब टेक्निसियन के पढ़ाई होखेला । नेपाल में प्रयोगशाला के नीति निर्माण आ विकास के लेल नेपाल सरकार राष्ट्रीय जनस्वास्थ्य प्रयोगशाला नामक संस्था के स्थापना कइले बाटे जेकर काम नेपाल भर के प्रयोगशाला के क्वालिटि कंट्रोल करेके हवे । नेपाल के प्रत्येक हेल्थ पोस्ट, जिल्ला अस्पताल, अंचल अस्पताल, क्षेत्रीय अस्पताल आ केंद्रीय अस्पताल मे चिकित्सा प्रयोशाला उपलब्ध बाटे ।\n५) अत्याधुनिक प्रयोशाला विधि :\nएकाइसवा शताब्दि मे प्रयोगशाला बहुत आधुनिक होगइल बाटे । नयाँ-नयाँ स्वचालित प्रविधि के विकास के साथे रोग के परीक्षण बहुत आसान हो गइल बाटे । अभिन चिकित्सा प्रयोगशाला के सुपर स्पेसलाइजेसन हो गइल बाटे । ई अन्तरगत माइक्रोबायोलोजी, वायोकेमिस्ट्री, पारासाइटोलोजी, हिमाटोलोजी, हिस्टोप्यथोलोजी आदि के परीक्षण अलग-अलग होखेला। अभिन लगभग सभी रोग के पत्ता लगावेवाला प्रयोगशाला प्रविधि उपलब्ध बाटे । अन्त मे कथि कहेला चाहत बानी कि ई प्रयोगशाला के क्रमिक विकास से आजु सभी रोग के निदान सरल सुव्यस्थित रूप से आम जनता के लेल उपलब्ध हो गइल बाटे आ ई विज्ञान के बहुत बड़का तरक्की बाटे ।\nलेखक – रौतहट जिल्ला के रहनीयर राजेश कुमार गुप्ता, नेपाल के चिकित्सा प्रयोगशाला विधा के एक जानल-मानल विध्यार्थी हई, बीएमएलटी मे स्नातक कइला के बाद वर्तमान मे ईहा के क्लिनिकल बायोकेमिस्ट के रुप मे महाराजगंज मेडिकल क्याम्पस त्रि.वि.शिक्षण अस्पताल मे कार्यरत बानी ।\nmedical pathology labप्याथोलोजी ल्याब


मैथिली भोजपुरी अकादमी दिल्ली के चार दिनी संगोष्ठी – Anjoria\nDec 2, 2012 मैथिली भोजपुरी अकादमी\nदिल्ली सरकार के मैथिली भोजपुरी अकादमी ३ नवंबर से ६ नवंबर ले रवीन्द्र भवन, मंढी हाउस, के कौस्तुभ सभागार में चार दिन के संगोष्ठी आयोजित कइलस. एह स्तरीय आ सार्थक आयोजन में शामिल भोजपुरि मैथिली साहित्य प्रेमियन आ साहित्यकारन के उछाह देखि के लागल कि अकादमी अपना पिछला कार्यशैली से अलग हटि के, वाकई मातृभाषा में लिखल साहित्य का प्रति गंभीर आ जागरूक भइल बिया. एह सफल आयोजन पर आखिरी दिन डा॰ प्रमोद कुमार तिवारी अकादमी के सचिव आ उनुका स्टाफ के सराहना करत कहलन कि, “मैथिली भोजपुरी गीत प्रकृति आ लोक के तरल आत्मीय रिश्ता का सहारे लोकजीवन के जियत जागत साक्षात्कार करावे मे समर्थ बा. मैथिली आ भोजपुरी दुनु समर्थ भाषा हई सन , इन्हनी के उर्वर परंपरा हिन्दी के समृद्ध करत आइल बिया. एकरूपता के माँग करत रहे वाला एह बाजारवादी समय में एह लोकभषन के बचावल, अपना भाषाई विविधता आ अपनो के बचावल होई.”\nपहिला दिन ३ नवंबर के “मैथिली साहित्य आ बाबा यात्री” विषय पर संगोष्ठी के अध्यक्षता प्रसिद्ध नाटककार महेन्द्र मंगेलिया कइलन. वीरेन्द्र मलिक आ डा॰ देवशंकर नवीन आपन विचार रखलन. कवि रमन सिंह कार्यक्रम के संचालन कंइलन.\nदुसरा दिने “भोजपुरी साहित्य आ रघुवीर नारायण” विषय पर संगोष्ठी के शानदार संचालन करत वरिष्ठ पत्रकार ओंकारेश्वर पाण्डे डा॰ रघुवीर नारायण के जीवन से जुड़ल कई प्रसंगन के चरचा करत डा॰ प्रमोद कुमार तिवारी के आलेख पाठ खातिर आमंत्रित कइलन. तिवारी जी भोजपुरी समाज के ओह परिस्थितियन के विश्लेषण करत कहलन कि “बिदेसिया” आ “बटोहिया” गीतन का रचना का पाछे ओह समय के राष्ट्रीय संदर्भ रहे. “बटोहिया” गीत में भोजपुर के ना, बलुक भारत के वर्णन कइल गइल बा, जवन रचनाकार के व्यापक सोच के सूचक बा. भोजपुरी समाज खाली अपने ना, अपना देश का बारे में सोचत आइल बा. “बटोहिया” गीत भोजपुरी लोगन में “राष्ट्रगान” मानल जाला. दूसर वक्ता डा॰ रामनारायण तिवारी ठेठ भोजपुरी में बात करत, भोजपुरी के सांस्कृतिक पार्परिक संदर्भ आ काव्य प्रतिमानन का आधार पर डा॰ रघुवीर नारायण के “बटोहिया” गीत के समीक्षा करत, कहलन कि हर भाषा के आपन रंगतहोला, जवना के बचावे के चाहीं. डा॰ अशोक द्विवेदी “बटोहिया” गीत का संदर्भ में डा॰ रघुवीर नारायण के अमर कवि क संज्ञा देत ओकरा महत्व पर प्रकाश डललन. भोजपुरी समाज दिल्ली के अध्यक्ष अजीत दुबे दिल्ली में भोजपुरी के विकास आ अकादमी का भूमिका पर आपन विचार रखलन. रघुवीर नारायण के पौत्र श्रीप्रताप नारायण अध्यक्षीय भाषण देत, श्रोता वर्ग के पूछल कुछ सवालन के जवाब दिहलन. राजेश सचदेवा एह गोष्ठी के संकल्पना आ एकरा सफल आयोजन पर आपन विचार रखत आगन्तुक साहित्यकारन का सहयोग पर आभार जतवलन.\nतिसरा दिने मैथिली में श्रीधरम के कहानी पाठ आ विभा रानी के काव्य पाठ रहे. श्रीधरम वर्तमान समाज के विसंगतियन पर रचल कहानी सुनवलन जवना में बेरोजगारी आ गरीबी से आजिज आदमी कइसे अमानवी आ स्वार्थी पशु बन के अपना बाप के एह खातिर हत्या कर देत बा कि अनुकंपा का आधार प, ओके नौकरी मिल जाय. विभा रानी मैथिली समाज के स्त्री के स्थितियन पर कुछ गीत सुनवली.\nआखिरी दिने ६ नवंबर के डा॰ आशारानी लाल के कहानी पाठ भइल. सौतन क जरिए लगातार उपेक्षा सहे वाली आ अपना पूरा जिनिगी पति के सुख से वंचित स्त्री के शान्त भाव से सब कुछ सहत जाए वाली मार्मिक जिन्दगी के सूक्ष्म अंकन कइली. डा॰ रमाशंकर श्रीवास्तव का सुझाव पर कहानी पर चर्चा करत डा॰ प्रमोद तिवारी भोजपुरी समाज का ओह विसंगति पर सवाल उठवलन जवना में स्त्री के “वस्तु” का रूप में देखल जाला. डा॰ रमाशंकर श्रीवास्तव कहानी में विम्ब विधान पर प्रकाश डललन. साहित्य अकादमी के उपसचिव ब्रजेन्द्र त्रिपाठी भोजपुरी समाज के यथार्थ के चर्चा करत कहानी के विश्लेषण कइलन. युवा आलोचक सुशील कुमार तिवारी भोजपुरी समाज में स्त्री के स्थिति आ ओकरा जकड़न में बन्हाइल औरत के विद्रोह ना कइला पर सवाल उठावत कहानी के रेखाचित्र का कोटि में रखलन.\nदुसरा सत्र में आधुनिक चेतना आ लोकजीवन के समेटले मधुर गीतन के सुना के डा॰ अशोक द्विवेदी एगो समाँ बान्ह दिहलन. बिल्कुल अछूता विम्ब आ नया संवेदना से लैस गीत, परंपरा का नाँव पर चलत जड़ता के तूरत, अनुभूति आ संवेदना के नया जमीन पर खड़ा क दिहलस. लोक जीवन में मौसम आ प्रकृति से सामान्य जन के संबंध आ विपरीत स्थितियन में ओकरा मानसिक उद्वेग, सोच आ सरोकार के परोसत अशोक द्विवेदी के मर्मस्पर्शी गीतन से श्रोता मंत्रमुग्ध हो उठलन.\nअंत में सचिव राजेश सचदेवा एह सफल कार्यक्रम पर खुशी जतावत डा॰ प्रमोद तिवारी के बोलवलन. प्रमोद तिवारी आपन उद्गार प्रकट कइलन “जवना रस, आत्मीयता आ तरलता के अभाव एह शहरी जीवन में बा, ओकर मूल सोत जड़ से जुड़ले में बा. भोजपुरी भाषा मूल जड़ हवे. आज एह सरस काव्यपाठ से भोजपुरी भाषा के ऊ सामरथ आ ताकत समझ में आइल होई. एह लिहाज से ई आयोजन सफल आ सराहे लायक बा.”\nOne thought on “मैथिली भोजपुरी अकादमी दिल्ली के चार दिनी संगोष्ठी”\nबहुत निमन सुन्दर गीत ……..


Saraswati Puja today Fagua starts in Bhojpuri region from Vasant Panchami Bhojpuri में पढ़ें बसंत पंचमी विशेष: आज के दिन से ही गांव में शुरू हो जाला फगुआ के दौर – News18 Hindi\nBhojpuri में पढ़ें बसंत पंचमी विशेष: आज के दिन से ही गांव में शुरू हो जाला फगुआ के दौर\nधरती के हरियाली आ धानी, पीली रंग के खुशबू के बीच से होत, जब फगुनाहटा हवा अपना जोम में चलेला,तब खाली कोयल के कूके मनभावन ना लागे, किसान मन भी डोले लागेला आ अमूमन कंठ से फगुआ के बोल फूट पड़ेला. जाडा के ठिठुरन के बाद जीव, जंतु जानवर सबमें नया जीवन के संचार महसूस कइल जा सकेला.\nLast Updated : February 16, 2021, 14:33 IST\nबसन्त पंचमी के दिन से गांव देहात में फगुआ के शरुआत मानल जाला. विद्या के देवी सरस्वती के जनमोत्सव मनावें के परंपरा भी बसन्त पंचमी से चलल आवता. बसन्त ऋतु के ऋतुराज भी कहल जाला.एह ऋतु के एक विशेषता इहो ह कि जहां एक ओर धरती पीले रंग के चादर ओढ़ी के आपन असली छटा वीखेरेली, आस पास के हर चीज में रस के संचार हो जाला.ठूठ, सुखल पेड़ पौधन के डाली में हरियाली आ जाला.\nधरती के हरियाली आ धानी, पीली रंग के खुशबू के बीच से होत, जब फगुनाहटा हवा अपना जोम में चलेला,तब खाली कोयल के कूके मनभावन ना लागे, किसान मन भी डोले लागेला आ अमूमन कंठ से फगुआ के बोल फूट पड़ेला. जाडा के ठिठुरन के बाद जीव, जंतु जानवर सबमें नया जीवन के संचार महसूस कइल जा सकेला. अइसने ऋतु में कवि कालिदास के कल्पना उड़ान भरेला,आ गांव देहात में हर बुढ़वा देवर आ हर उमर के हर औरत भवजी नज़र आवेली.गांव में बसन्त पंचमी के दिन छवर पर धजा बदलें,रोट चढ़ावे आ ताल ठोके ,बाना बनेठी सैफ भांजे, लगोंट पहिंनी के अपना समउमिरिया के संग जोर आजमाइश करेके परम्परा हाल हाल तक कायम रहल हा. अब नइखे.\nआजो याद आवत बा कि बसन्त पंचमी के एक हफ्ता पहिले से छवर पर धजा बदले खातिर आ फगुआ के शरुआती ताल ठोके खातिर गांव के सीताराम सिंह,जिनका के पूरा गांव पटेल साहेब नाम से ज्यादा जानत रहल ,घर घर से चंदा इकट्ठा करिहें.रात के केहुके दुआर पर चाहे मंदिर पर जुटी के पूरा गांव के लोग फगुआ गाई बजाई . जाति विरादरी के कवनों भेद भाव ना देखात रहें,बाकी बड़ छोट के संगे उठे बइठे लाज लिहाज,कदर लोग खूब करें.देखल जा त गांव में ई गोल,गवनई, बैठकी सामाजिक भेदभाव के मिटावें,आ रेखियाउठान वाली पीढ़ी के लोकलिहाज,बात व्यवहार,अदब सिखावें के ट्रेनिंग के जगह भी होत रहें,आ मनोरंजन के साधन भी.अब गांव में उ बात नइखें,जहां एक संगे बइठि के ठाकुर साहेब, सामा दुबे आ रामसकल गोंड गांजा के दम लगावें,फेर झाल ढोलक पर पंचम सूर में पूरा मौज से फगुआ के राग भी अलापें.सोशल मीडिया के जोर गांव गांव तक अइसन फलल बा कि कवनों तरह के सूचना आ जानकारी खातिर गूगल गुरु हर जगह मौजूद बाड़न.नवका पीढ़ी के गूगल गुरु पर अजबे भरोसा भी बा. कुछ हद नशा की तरह.\nसोशल मीडिया के मतलब एकाकी जीवन हो गइल बा.ओकरा अलावा जीवन में जइसे कवनों अउर रस नइखे रहीं गईल.फगुआ के बोल त पंचम सूर में कंठ से तब निकली,जब जीवन में कवनों उत्साह उमंग रहीं.एगो कमरा के कोना में आ खाली लैप टाप के स्क्रीन पर पूरा जीवन कैद हो जाई, तब अइसन नीरस जिनगी के सुखल सोता से भक्ति के कवनों गीत चाहें होलियाना मिजाज में होली के कवनों बोल ना फूटी.तब ई ना उम्मीद कइल जा सकें कि मुनेश्वर बाबा, ठाकुर साहेब के होली के उठान आ श्रीकिशुन चाचा, लल्लन चाचा, सामा दुबे, रामसकल गोंड, अउर रामदत्त प्रजापति जइसन पछहरिया के आवाज के टान आ पिहिक कबो याद रहें चाहें सुनाई दें.दरअसल रहें उ सब भक्ति गीत, जइसे गोपियां आपन दुखड़ा कृष्ण के सुनावत कहत बा,..मोके जाये के रहिया बताव ऐ हरि,सगरी रहिया रंग से भरी.. जब लक्षमन जी के बान लागल तब रामचन्द्र जी गुहार लगावत बानी..है कोई संत सुजान संजीवन आनन लाई..हर इलाका में होली के राग अलाप , बोल ठाट रंग रूप अलग अलग हो जाला.\nबनारस, मथुरा बृंदाबन अउर बरसाने के होली के मनावें के रंग मिजाज,ढंग अलगअलग बा. बृंदाबन में बाँके बिहारी के मंदिर में बसन्त पंचमी के दिन से पूरा एक महीना तक होली के त्योहार मनावल जाला. बरसाने के लठ मार होली जगत प्रसिद्ध बा.बनारस में ..डिमिक डिमिक डमरू कर बाजे, प्रेम मगन नाचे भोला. के थिरकन के दृश्य एह ऋतु मेंआँख के सामने तैरे लागेला..कहीं कन्हैया संगे चल गोरिया आज खेले होली..पर सितारा देवी का उ भाव नृत्य..कहीं कबीर के नाम पर अश्लील जोगीरा के मुक्त कंठ से गीत. काशी हिंदू विश्वविद्यालय के अंतेवासियों के बीच गाली गलौज की प्रतियोगिता, बसंत पंचमी के दिने बी एच् यू के स्थपना दिवस पर पूरी तैयारी आ सजधज के साथ निकलत झांकी याद आवेला, त होली के दिन अस्सी के कवि सम्मेलन भी खूब याद बा,जवना के तैयारी बसन्त पंचमी से ही शुरू हो जाए.\nई सब गीत गवनई,नृत्य संगीत,जोगीरा वैगरह एह खातिर होत रहें ताकि सालभर मन में जमल भड़ास बाहर निकाल जा,आ लोगबाग उन्मुक्त भाव से एक दूसरा से मिल बेवहर सकें.भूले के ना चाहीं एह गीत गवनई,भजन कृतन आ तुलसी बाबा के रामायन के जरिये ही गिरमिटिया लोग मॉरीशस, फिजी,सूरीनाम में भारत के सभ्यता संस्कृति आज तक बचा के रखले बा.कहे के मतलब ई बा कि आज के सूचना क्रांति के दौर में अपना एह धरोहर के मिटे संकट पैदा होखल जाता.एह अनमोल धरोहर के बचावें के बड़का जिम्मेवारी अब नवका पीढ़ी के कंधा पर आ गईल बा.एह जिम्मेदारी से ई पीढ़ी अब बचे के कोशिश करीं तब इतिहास कबो ए पीढ़ी माफ ना करीं. (लेखक मोहन सिंह वरिष्ठ पत्रकार हैं.)\nBhojpuri Bhojpuri Holi Bhojpuri News Holi 2021 Saraswati Puja भोजपुरी


भक्ति भाव में डूबले भोजपुरिया सितारा | CinemaBhojpuri.in\nSeptember 21, 2012 - इण्डस्ट्री न्यूज\n- Tagged: गणपति बप्पा\t- no comments\tमहाराष्ट्र में गणेशोत्सव के वइसने महत्व ह जइसन बिहार में छठ के. पिछला दिने मुंबई में गणेशोत्सव का दौरान महाराष्ट्र में बसल भोजपुरिया सितारा लोगो गणेशोत्सव के रंग में रंगा गइलें. दस दिन चले वाला सार्वजनिक गणेशोत्सव का जगहा घर में पूजा करे वाला लोग भगवान गणेश के मूर्ति डेढ़ दिन भा पाँच दिन ला करेलें. पिछला कई साल से रवि किशन किहाँ डेढ़ दिन ले बप्पा विराजमान रहेलें बाकिर एह साल चंडीगढ़ में चलत अपना हिंदी फिल्म लकी कबूतर के शूटिंग में व्यस्त रहला का चलते रविकिशन भगवान गणेश के आरती खातिर मुंबई अइलन आ दू घंटा बिता के वापिस लवट गइलन. विनयो आनंद गणेश भक्त हउवें आ उनको किहाँ हमेशा से भगवान गणेश विराजमान होत आइल बाड़ें. विनय आनन्द के बचपन अपना मामा गोविंदा किहा बीतल आ ओहिजा हर साल होखे वाला गणेश पूजा के परंपरा विनय आनन्द अपनो घरे जारी रखले बाड़न. अभिनेत्री अंजनो सिंह मुंबई अइला का बादे से अपना घर में भगवान गणेश के विराजमान कइल शुरू कर दिहली आ एहसाल तिसरका बेर उनका किहां गणेश पूजा भइल. एह पूजा में अंजना सिंह का घरे दिनेश लाल यादव निरहुआ, खेसारी लाल, शुभी शर्मा समेत फिल्म जगत के दर्ज़नो लोग आइल आ पूजा में शामिल भइल. अभिनेत्री संगीता तिवारी का घरे पाँच दिन के गणेश पूजन होखत बा. मुंबईए में पलाइल पोसाइल एह बिहारी बाला किहां गणेश पूजा के सिलसिला बरीसन से चलल आवत बा.\nभोजपुरिया खलनायिकी के सिरमौर अवधेश मिश्रा किहाँ पिछला नौ साल से गणेश पूजा होत आवत बा. कोरियोग्राफर से अभिनेता बनल राजीवो दिनकर एह साल अपना घरे गणेश भगवान के विराजमान करवलें प्रसिद्ध निर्देशक जगदीश शर्मा किहाँ पिछला पचीस साल से गणेश पूजा होखत आवत बा.\nमिलत जुलतशुभम तिवारी – विराज की जोड़ी (1)एक्शन आ एंटरटेनमेंट से लबरेज फिलिम ‘लड़ब मरते दम तक’ (1)जब दुर्घटना होत होत बाचल रविकिशन के (1)दशहरा पर रिलीज होखी ‘एक दुजे के लिए’ (1)19 नवम्बर से आँधी तूफान (1)To the official site of Related Posts via Taxonomies.\tLeaveaReply Cancel reply


हँसी के तड़का – Anjoria\nTag: हँसी के तड़का\nमहुआ टीवी के कामेडी शो “हँसी के तड़का” में एह हफ्ता कामेडियन जिम्मी मोसेस मेहमान जज बन के अइहन. एह हफ्ता बुल्लू दादी बन के पुरनका जमाना के अनुभव सुनाई…\nभोजपुरी टीवी चैनल महुआ के कॉमेडी शो “हँसी के तड़का” में अबकी शनिचर मशहूर हास्य कलाकार आनन्द मोहन के जलवा देखे के मिले वाला बा. शो के एंकर सुनील साँवरा…


Bhojpuri:भोजपुरिया माटी के शेर रहन मंगल पांडे, जे छोड़इले रहन अंग्रेजन के छक्का! – Sachcha Dost Domain Regd. ID: D414400000 002908407-IN Editor - vinayak Ashok Jain (Luniya) 8109913008\nApr 8, 2021 Bhojpuri, Bhojpuri news, Bhojpuri Society, Bhojpuri Soil, East India Company, Facts about Ganga, Ganga Maiya, Ganga River, Mangal Pandey, Mother Status, Sanyasi Vidroh\nभोजपुरिया समाज गंगा जी के गंगा माई कहेला. तीनों लोकन के तारे वाली गंगा माई के धार के एगो आउर खासियत बा. गंगा माई के पानी खाली तरावटे ना देला, सिर्फ पवित्रता के ही जरिया ना ह, बल्कि एह के तासीर बड़ा तेज होला. ऊ जब भोजपुरिया इलाका में चहुंपेला त ओकर तासीर पूछहिं के नइखे. भरोसा नइखे त 1763 से करीब 1800 ईस्वी तक चले वाला संन्यासी विद्रोह के यादि करीं. बिहार से लेके बंगाल तक ले गंगा के किनारे वाला इलाकन के साधु-संन्यासी बागी हो उठल रहले. भोजपुरिया आ गंगा किनरही माटी के बांकपन पर छपरा के कवि राणा परमार ठीके लिखले बाड़े,साखी गवाह, आसमान इतिहास बा, लोहा चिबावे भोजपुरिया.\nदुश्मन दल के ललकार सुनि के बागी बनल रहले मंगल पांडे एही भोजपुरिया माटी के मनईं रहले. उनुका के आजुए के दिने ईस्ट इंडिया कंपनी सरकार फांसी पर लटकवले रहे. 8 अप्रैल 1857 के दिने कलकता के बैरकपुर छावनी में जब एह बीर के फांसी दियाइल, ओह घरी उनुकर उमिर महज 26 साल रहे. उत्तर प्रदेश के बलिया जिला के जवना नगवां गांव में अंग्रेज सरकार पर क्रांति के दौरान पहिलका गोली दागे वाला में मंगल पांडे जनम लेले रहले, ऊ आजुओ ठीक गंगाजी के किनारहीं बा.गंगा के माटी के असरे कहल जाई कि इहवां जनमल लोग के केतनो दुख झेले के परो, बाकिर ऊ आपाना स्वाभिमान पर आंच ना आवे देला. एह भोजपुरिया मानस के कवि राजेश्वर सिंह राजेश ठीके चित्रण कइले बाड़े,\nबने के चाहेला बेसी पलटन सिपाही..माने भले भोजपुरिया आदमी के गाड़ी हांके के परी, ड्राइवरे करे के परी, चाहे ऊ दरवाने बनि के आपन रोजी कमाई, चाहे ओकरा खेती करे के परी, लेकिन भोजपुरिया माटी में कुछु खास जरूर बा कि इहवां पैदा भइल लोग आपना मातृभूमि पर सबकुछ कुरबान करे के हमेशा तेयार रहेला. इहे वजह बा कि भोजपुरिया समाज के बहुते लोग पलटन में सदियन से सेवा करत रहल बा.


जिउतिया और चिल्हो-सियारो के कथा | जोगीरा\nHome भोजपुरी साहित्य भोजपुरी कथा-कहानी जिउतिया और चिल्हो-सियारो के कथा\n“जिउतिया” ब्रत के बारे में एगो चिल्ही सुन लेले रहे आ ऊ अपना सखी सियारिन के बतवलसि. दूनो एह ब्रत के कइली सन बाकिर सियारिन से भूखि बर्दाश्त ना भइल, ऊ जाके मांस खा लिहलसि. एकर फल ई भइल कि मरला का बाद दूनो के जनम एकही घर में भइल. सियारिन राजा के जेठ बेटी भइलि आ चिल्ही छोट. बड़की के बियाह काशीराज से आ छोटकी के उनुका मंत्री से भइल. बड़ी जानी के जवन भी संतान होखे ऊ मर जाय आ छोट जानी के बाल-बच्चा सुघर-साघर आ सकुशल. ई देखिके रानी के बहुत जलन होखे, कई बेर त ऊ मंत्री के लइकन के मरवावे के कोशिशो कइली, बाकिर नाकाम रहली. अंत में एक दिन उनकर छोट बहिन उनका के पूर्व जन्म के बात इयाद करवली. रानी बहुत पवित्रता के साथ एह ब्रत के कइली आ ब्रत का प्रभाव से उनकर संतान जीवित रहे लगली सन. उनकर कई गो बेटा बड़ होके बड़े-बड़े राजा भइले सन. सूतजी कहनी कि जवने स्त्री चिरंजीवी संतान चाहत होखे ऊ विधिपूर्वक एह ब्रत के जरूर करे.\nपिछला लेखदिलदार सांवरिया अब उत्तर प्रदेश में रिलीज़ हो रही है\nअगिला लेखदिनेशलाल यादव निरहुआ अब दुल्हे राजा बन कर आ रहे हैं\nभोजपुरी कविता जनमावे वाली माई


मल्टी स्टारर फिल्म ‘हमसे बढ़कर कौन’ के शूटिंग शुरू बा – Anjoria\nमल्टी स्टारर फिल्म ‘हमसे बढ़कर कौन’ के शूटिंग शुरू बा\nAugust 17, 2014 Editor फिल्म, मनोरंजन 0\nहंस फिल्म्स प्रोडक्शन के बैनर तर बनत मल्टी मल्टी स्टारर भोजपुरी फिलिम ‘हमसे बढ़कर कौन’ के मुहूर्त हालही मे मुंबई के गोरेगाँव फिल्म सिटी मे भव्य पैमाना पर भइल रहुवे. एह फिलिम मे पहिला बेर कइ गो टाॅप के अभिनेत्री परदा प एक से बढ़के एक हैरतअंगेज आ रोमांचकारी कारनामा करत नज़र अइहे. फिलिम के टाइटिले बतावत बा कि एह फिलिम के सगरी चोटी के कलाकारन के किरदार आ गटअप अलगे तरह के होखी.\nएकर निर्देशक इकबाल बक्श एह फिलिम से साबित करावे मे लागल बाड़न कि भोजपुरी सिनेमा कवनो मामिला मे पिछड़ल नइखे.\nफिलिम के निर्माता धीरज परम हंस, परोसेवाला मुन्ना लाल शाह, कार्यकारी निर्माता राजू शुक्ला, कथा पटकथा लेखक संतोष पाल आ पटकथा संवाद लेखक मनोज टाईगर, संगीतकार छोटे बाबा, छायााकर दिनेश आर पटेल, नृत्य निर्देशक दिलीप मिस्त्री, रिक्की गुप्ता अउर कानू मुखर्जी आ मारधाड़ निर्देशक शकील शेख हउवे.\nमुख्य भूमिका में रानी चटर्जी, अंजना सिंह, अनारा गुप्ता, स्वीटी छाबड़ा, गुंजन पन्त, अपूर्वा बिट, अमरीश सिंह, अविनाश शाही, मनोज टाईगर, बृजेश त्रिपाठी, गोपाल राय, धर्मेन्द्र सिंह, शब्बीर कुरैशी, रतनेश तिवारी, राजीव वशिष्ठ, सिकंदर खान, अवधेश मिश्रा आ सुशील सिंह बाड़े.\nपरुआ बैल के हेहव के आसा (बतकुच्चन 166)


टटका खबर, कवनो खबर छूटे ना. 18 अगस्त, बियफे – टटका खबर\nटटका खबर, कवनो खबर छूटे ना. 18 अगस्त, बियफे\nचारा घोटाला : लालू अउर जगन्नाथ के याचिका खारिज\nअफजल के फांसी से काश्मीर घाटी में अशान्ति के अनेसा बा, कहले उमर अब्दुल्ला\nरामलीला मैदान तइयार ना होखला का चलते आजुओ अन्ना हजारे तिहाड़ जेल से बाहर ना निकलिहे. अब काल्हु शुक का सबेरे उनुका निकले के बात कहल जा रहल बा.\nकांग्रेस महासचिव राहुल गांधी चुपे चोरी आजु बियफे का दिने महाराष्ट्र के पुणे में गत नौ अगस्त के भइल पुलिस गोलीबारी में मराइल किसानन के परिवारवालन से भेंट कइलन.\nदेश के शेयर बाजारों में बियफे का दिने भारी गिरावट का बाद सेंसेक्स 371.01 अंक गिर के 16,469.79 पर बंद भइल.\nबिहार के पश्चिमी चंपारण जिले के मधुबनी प्रखंड के अंचलाधिकारी (सीओ) के आजु बियफे का दिने विजिलेंस दस्ता घूस लेत पकड़ के गिरफ्तार कर लिहलसि.\nअन्ना हजारे का समर्थन में अनशन पर पटना में कारगिल चौक पर बइठल अनशनकारियन में दू जने के तबियत खराब हो गइल बा आ डाक्टर ओह लोग के ग्लूकोज चढ़ावे के सलाह दिहले बाड़े.\nउत्तर प्रदेश के मुरादाबाद जिला के हिंसावाला इलाकन हालात सुधरला के मद्देनजर कर्फ्यू में ढील बढ़ाके 18 घंटा कर दिहल गइल बा.\nउत्तर प्रदेश के कानपुर शहर में बियफे का दिने छात्रन से भरल स्कूल वैन के एगो ट्रक टक्कर मार दिहलसि जवना चलते 10 गो छात्र घवाहिल हो गइल बाड़े जवना में पांच गो के हालत नाजुक बतावल जात बा.\nकेंद्रीय वित्त मंत्री प्रणब मुखर्जी आजु बियफे का दिने लोकसभा में बेनामी संव्यवहार (प्रतिषेध) विधेयक 2011 पेश कइलन जवन पारित होखला का बाद मौजूदा बेनामी संव्यवहार (प्रतिषेध) कानून 1988 के जगह ले ली.\nदिल्ली उच्च न्यायालय दिल्ली के महापौर रजनी अब्बी के एह पद के लायक ना बतावे वाली याचिका पर फैसला सुरक्षित राख लिहलसि.\nअन्ना हजारे से परामर्श के बाद सरकार से लोकपाल विधेयक का एगो नया मसौदा तैयार करे के अनुरोध करत वरिष्ठ वकील शांति भूषण कहले बाड़े कि गांधीवादी अन्ना हजारे के मांग पर सरकार के राजी भइल ई देखावत बा कि टीम अन्ना हमेशा तर्कसंगत रहुवे.\nसर्वोच्च न्यायालय धन के हेराफेरी आ कर चोरावे के आरोपी हसन अली खान के बम्बई उच्च न्यायालय से मिलल जमानत पर लागल रोक 26 अगस्त तक बढ़ा दिहले बा.\nभाजपा के वरिष्ठ सांसद सुमित्रा महाजन बियफे का दिने लोकसभा में स्टेट बैंक ऑफ इंदौर के अस्थायी कर्मचारियन के मुद्दा जोर-शोर से उठवली आ सरकार से निहोरा कइली कि स्टेट बैंक ऑफ इंदौर के अस्थायी कर्मचारियन के निकाले से स्टेट बैंक के रोकल जाव.\nअन्ना हजारे के समर्थन में देश भर में गजब के जनसैलाब उमड़त बा. जइसन माहौल बनल बा ओकरा के देख के नइखे लागत कि उ जल्दी थथमे वाला बा. आजु तिसरको दिने देश भर में शांतिपूर्ण विरोध-प्रदर्शन आ रैलियन के दौर जारी रहल.\nदिल्ली एयरपोर्ट मेट्रो कभी-कभार यात्रा करे वाला लोग के सुविधा खातिर निर्धारित किराया में 25 फीसदी छूट वाली ‘छोटा कार्ड’ सेवा शुरू कइले बिया.\nमाकपा पोलित ब्यूरो सदस्य एस. रामचंद्रन पिल्लै बियफे का दिने एगो सड़क दुर्घटना में घवाहिल भइला का बाद अस्पताल में बाड़े बाकिर उनुकर हालत स्थिर बा.\nअन्य पिछड़ा वर्ग (ओबीसी) के छात्रन खातिर दाखिला में सामान्य श्रेणी के छात्रन का मुकाबिले निर्धारित अर्हता 10 प्रतिशत कम होई.\nकृषि वैज्ञानिक आ सोनिया गांधी के नेतृत्व वाली राष्ट्रीय सलाहकार परिषद के सदस्य एम. एस. स्वामीनाथन कहले बाड़न कि सस्ता दर पर अनाज दिहला का बदले नकदी दिहल ठीक ना रही.\nप्रभावी लोकपाल खातिर तिहाड़ जेल में अनशन पर बइठल अन्ना हजारे आजु जेल से बहरी निकलिहे आ रामलीला मैदान में अनशन जारी रखीहे.\nओडिशा में पसरल डेंगू महामारी से आजु एगो अउरी मरीज के बाद एहसे मरे वालन के गिनिती 16 हो गइल बा.\nविपक्षी दल बियफे का दिने संसद में माँग कइले कि सरकार साफ बतावे कि अन्ना हजारे के भ्रष्टाचार विरोधी आंदोलन का पाछा कवना विदेशी ताकत के हाथ बा. सरकार कहले रहल कि अन्ना के आंदोलन के पीछे विदेशी शक्तियन के हाथ बा.\nअन्ना हजारे आ उनुकर सहयोगी रामलीला मैदान पर अनशन शुरू करे से पहिले दिल्ली पुलिस के एगो ‘सुधारल’ हलफनामा पर दस्तखत कर दिहले.\nकुछ महीना पहिले कांग्रेस से निकलल वाईएसआर कांग्रेस अध्यक्ष जगनमोहन रेड्डी का आवास आ दोसर कई जगहा बियफे का दिने सीबीआई के छापा पड़ल बा.\nभ्रष्टाचार का खिलाफ अनिश्चितकालीन अनशन पर बइठल अन्ना हजारे से प्रेरणा लेके पाकिस्तान के एगो 68 साल के आदमी 12 सितम्बर से इस्लामाबाद में भूख हड़ताल पर बइठे के योजना बनवले बाड़े.\nराजीव गांधी चैरिटेबल ट्रस्ट खातिर हरियाणा सरकार के दिहल जमीन मुद्दा पर बियफे का दिने भाजपा लोकसभा में जमके हंगामा कइलसि जवना चलते कार्यवाही रोक देबे के पड़ल.\nअन्ना हजारे के गांव रालेगांव सिद्धि के लोग आजु बियफे का दिने नहाइल ना काहे कि अन्ना के तिहाड़ जेल में काल्हु नहाये खातिर पानी ना मिलल रहे.\nरामलीला मैदान में शुक से अन्ना हजारे के अनशन में हिस्सा लेबे वाला उनुका समर्थकन के दिल्ली मेडीकल एसोसिएशन (डीएमए) का तरफ से डॉक्टरन के एगो दल चिकित्सा सहायता उपलब्ध कराई.\nहरियाणा के हथिनीकुण्ड बैराज से पानी छोड़ला का चलते बियफे का दिने दिल्ली में यमुना नदी के जलस्तर खतरा का निशान से ऊपर बनल रहल.\nगुजरात के वरिष्ठ पुलिस अधिकारी संजीव भट्ट का खिलाफ एगो 21 साल पुरान मामिला में जामनगर के एगो अदालत जमानती वारंट जारी कइले बिया.\nकेरल उच्च न्यायालय बुध का दिने ओहिजा के 11 गो निजी मेडिकल कालेजन के प्रवेश परीक्षा के अमान्य बतावत राज्य सरकार से सगरी सीटन पर दाखिला खातिर फेर से प्रवेश परीक्षा करावे के आदेश दिहले बावे.\nइजरायल के दक्षिणी इलाके में कुछ गाड़ियन पर बियफे का दिने भइल हमला में कम से कम पांच लोगो के मौत हो गइल आ कम से कम 25 जने घवाहिल हो गइल बाड़े.\nसीरिया में विद्रोहियन का खिलाफ सैन्य कार्रवाई रोक दिहल गइला के जानकारी ओहिजा के राष्ट्रपति बशर अल-असद संयुक्त राष्ट्र के महासचिव बान की-मून के दिहले बाड़े.\nअफगानिस्तान के हेरात प्रांत में एगो मिनी बस सड़क किनारे भइल बम विस्फोट का चपेटा में आ गइल जवना से कम से कम 22 लोग मारल गइले आ बहुते घवाहिल हो गइले.\nइंडोनेशिया के उत्तरी सुलावेसी प्रांत में माउंट लोकोन बुध का दुपहरिया से राख उगिलल शुरू कर दिहले बा जवना चलते अगल बगल के लोग के सुरक्षित जगहा हटावल गइल बा.\nपाकिस्तान के बंदरगाह शहर कराची में भड़कल हिंसा में मरे वालन के गिनिती बढ़के 38 हो गइल बा.\nफेडरेशन ऑफ इंडियन चैम्बर्स ऑफ कॉमर्स एंड इंडस्ट्री (फिक्की) के राय बा कि प्रस्तावित वस्तु एवं सेवा कर सगरी क्षेत्र खातिर एक बरोबर आ 12 फीसदी राखल जाव. कवनो क्षेत्र के बाहर मत राखल जाव काहे कि एहसे दोसरा क्षेत्र पर एकर खराब असर पड़ी.\nकेंद्रीय वित्त मंत्री प्रणव मुखर्जी अगिला महीना एगो उच्चस्तरीय व्यापारिक प्रतिनिधिमंडल का साथे अमेरिका जइहे जहवां ऊ भारत में अमेरिकी निवेश बढ़वावे के कोशिश करीहे.\nकम्प्यूटर क्षेत्र के दिग्गज कम्पनी आईबीएम एगो अइसन कम्प्यूटर चिप बनवले बिया जवन आदमी का दिमाग माफिक काम करी.\nदेश की अग्रणी टेलीकॉम कम्पनी भारती एअरटेल 30 अक्टूबर से ग्रेटर नोएडा में होखे जा रहल पहिला इंडियन ग्रां पी के आधिकारिक प्रायोजक बनल बिया.\nकहल जा रहल बा कि दुनिया के बाजार में सोना के बढ़ल दाम का पाछा भारत आ चीन बा जहवाँ एकर सबले बेसी खपत हो रहल बा.\nभारतीय फिल्म नेपाल में हलचल मचवलसि\n– सुदेशना सरकार\nकाठमांडू, 18 अगस्त (आईएएनएस). भारतीय फिल्मकार आदित्य सेठ के 65 मिनट के वृत्तचित्र ‘बहादुर: द एक्सीडेंटल ब्रेव’ से नेपाली समाज में खलबली मच गइल बा. एह फिल्म में देखावल गइल बा कि के तरह आपन पेट भरे मुम्बई चहुँपल नेपाली मजदूर ओहिजा एड्स के शिकार हो जात बाड़े.\nएह फिल्म से नेपाल के नीतिनिर्देशकन के ई अहसास भइल बा कि राजनीतिक अव्यवस्था आ अविकास से कतना बड़ मानवीय त्रासदी हो रहल बा.\nफिल्म में आदित्य सेठ (46) देखवाल गइल बा कि जब जवान नेपाली भारत आवेला त ओकरा धन आ आजादी दुनु मिल जाला जवना का बाद ऊ कुसंगति में पड़ के जुआ खेले आ शराब पियला का दोस्तन का बहकावा पर रेड लाइट इलाके में जाइल शुरू कर देले. फेर जबले उनुका पता चलेला तबले ऊ एड्स से पीड़ित हो चुकल रहेले आ अपना मेहरारऊओ के इंफेक्टेड कर दिहले रहेले. फिल्म के कहानी नेपाल के अच्छाम जिला पर केंद्रित बा जवन जिला माओवादी हिसा से बुरी तरह प्रभावित बा आ जहवाँ से बड़हन संख्या में लोग रोजगार खातिर बाहर गइले. ई फिल्म नेपालियन के प्रवास, ओकर सामाजिक-राजनीतिक कारण आ मुम्बई में उनुकर जीवनशैली पर आधारित बा.\nनेपाल में एह फिल्म के प्रीमियर पर मिललजुलल प्रतिक्रिया भइल बा. नेपाल के रुढ़िवादी आ बुजुर्ग दर्शकन के कहना बा कि फिल्म नेपाल के गरिमा घटवले बा. आदित्य सेठ के कहना बा कि ऊ वास्तविकता देखावे के कोशिश कइले बाड़न.\nगोवा में आयोजित होखे वाला दक्षिण एशिया फिल्म महोत्सव (एसएएफएफ) में दिवंगत अभिनेता शम्मी कपूर के सम्मानित करके श्रद्धांजलि दिहल जाई.\nओवल टेस्ट : बरखा का चलते पहिला दिने बस 26 ओवर के खेल हो सकल. खाये का छूट्टी का बाद बरखा के रुकत ना देख अंपायर ओकरा बाद के खेल टार दिहले.\nभारतीय फुटबाल टीम के कप्तान रहल बाइचुंग भूटिया अगिला दू-तीन दिन में अंतर्राष्ट्रीय फुटबाल से संन्यास लेबे के एलान कर सकेले.\nइंगलिश क्रिकेट टीम आजु टॉस जीत के पहिले बल्लेबाजी करे के तय कइलसि आ भोजनकाल तक बिना कवनो नुकसान के 75 रन बना लिहले रहल.\nभारतीय मुक्केबाज अखिल कुमार 22 सितम्बर से अजरबेजान मे होखे जा रहल विश्व मुक्केबाजी चैम्पियनशिप में भारत के 10 सदस्यीय टीम में लिहल गइल बाड़े.\nदुनिया के माथ खिलाड़ी डेनमार्क के कैरोलिन वोजनियास्की, पहिले के माथ खिलाड़ी रहल सेरेना विलियम्स अउर सर्बिया के एना इवानोविक सिनसिनाटी ओपन टेनिस टूर्नामेंट के दूसरका दौर में हार गइल बाड़ी जा.\nभारतीय क्रिकेट टीम के कप्तान महेंद्र सिंह धौनी देश के क्रिकेट चयनकर्तालोग आ क्रिकेट बोर्ड के नाम संदेश जारी कइले बाड़न कि टीम के जगवला के जरूरत नइखे काहे कि ऊ सूतल नइखे.\nश्रीलंकाई टीम में आस्ट्रेलिया के साथ होखत पांच मैचन के एकदिना श्रृंखला के आखिरी दू मुकाबिला में बल्लेबाज दिनेश चांडीमल, हरफनमौला थिसिरा परेरा अउर लतरहत्था स्पिनर रंगना हेराथ के टीम से बाहर कर दिहल गइल बा.


सिवान में बसंतोत्सव के धूम... - JaiBhojpuri.com\nPosted by Admin on March 18, 2011 at 12:45am\nरघुनाथपुर। "हम हईं भोजपुरिया, पुरबिया हईं..." भोजपुरिया समाज के अपना गौरवपुर्ण अतीत के वर्णन करत आ सुनहरा भविष्य के सपना देखावत भोजपुरी के प्रसिद्ध कवि डा. गोरख मस्ताना के ई गीत अपने आप में बसंतोत्सव के मकसद बताये खातिर काफी रहे। जय भोजपुरी परिवार के बसंतोत्सव के रंग कुछ अइसन जमल कि भोजपुरी त भोजपुरी, हिन्दी के प्रसिद्ध कवियित्री श्रीमती संध्या तिवारी भी हिन्दी भुला के भोजपुरिया रंग में रंगा गइली। बुधवार के ई शाम सिवान के रघुनाथपुर के लोगन खातिर अपना गौरवशाली संस्कृति से परिचय के एगो नया अवसर बन के आइल। अवसर रहे जय भोजपुरी परिवार के बसंतोत्सव के, जवना कार्यक्रम के संयोजन स्थानीय लोक भागीदारी मिशन कइले रहे। सांझ के 6:30 बजे कार्यक्रम के उदघाटन जब स्थानीय गायक सागर कुमार, अउर सामाजिक कार्यकर्ता दिलीप कुमार मिल के कइल लोग, तब जय भोजपुरी परिवार के पुरान सिद्धांत याद आ गइल - हमनी खातिर हर भोजपुरिया समान बा, आ हर केहु विशिष्ठ बा। दीप प्रज्ज्वलन के बाद सागर कुमार, जेकि एगो उभरत गायक हवन, एह मंच पर संकल्प लिहलन कि ऊ आजीवन अश्लीलता के विरोध करिहन, आ कबो कवनो अश्लील गाना ना गइहन। उनका संगे-संगे एह मंच पर, अउर मंच के सामने मौजुद सब लोग भोजपुरी से अश्लीलता के उखाड फेंके के संकल्प लिहल। एह संकल्प के दौरान ओहिजा मौजुद नवहा लोगन के देख के लागत रहे कि भोजपुरी में अश्लीलता के खिलाफ निर्णायक लडाई अब शुरु हो चुकल बाटे। ओही मंच पर मौजुद प्रसिद्ध शायर मंजर आलम के शब्दन में कहल जाव त "अपना माटी आ भाषा के प्रति जय भोजपुरी परिवार के ई समर्पण एक ना एक दिन जरुर इन्कलाब ले आई।" एकरा बाद शुरु भइल कवि सम्मेलन, जेकर संचालन प्रसिद्ध साहित्यकार तंग इनायतपुरी कइलन। एकर शुरुआत में ही डा. सुभाष चन्द्र यादव के होली गीत सबके दिल के छू गइल, जवना में होली में अपना पति से दुर एगो विरहिन के दर्द के वर्णन रहे। ओकरा बाद बेतिया से आइल डा. गोरख मस्ताना के जादू सबका सिर चढ के बोलल। उहाँ के प्रसिद्ध गीत "हम हईं भोजपुरिया, पुरबिया हईं" में ओहिजा उपस्थित जन-समुदाय एक तरह से डूब गइल। एह गीत के चरम पर जवन कुछ पंक्ति आइल, ऊ हमनी का एहिजा दे तानी जा:हमहीं मरद एक पानी के कहाइलेबांह काट गंगा जी के हमहीं चढाइलेहमहीं बाबु कुंवर सिंह के हईं तलवरिया, पुरबिया हईंहम हईं भोजपुरिया, पुरबिया हईं इनका बाद मंच पर अइली गाजीपुर से आइल श्रीमती संध्या तिवारी, जे वइसे त अपना हिन्दी कविता खातिर जानल जाली, लेकिन एह मंच पर, एह माहौल के बीच अपना आप के भोजपुरी-मय होखे से उहो ना रोक पवली। एह कार्यक्रम के मुख्य आकर्षण रहनी देवरिया से आइल हास्य-कवि बादशाह तिवारी प्रेमी, जे अपना कविता के माध्यम से मौजुदा व्यवस्था पर चोट कइनी। राष्ट्रीय स्तर के प्रमुख शायर श्री मंजर आलम एह कवि-सम्मेलन के अध्यक्षता कइलन, आ अपना संबोधन में उहाँ का भोजपुरिया समाज के राष्ट्रीय एकता में योगदान पर चर्चा भी कइनी। जय भोजपुरी परिवार के भोजपुरिया स्वाभिमान सम्मेलन नियन एह कार्यक्रम में भी महिला लोगन के काफी उपस्थिति रहे, जवन भोजपुरिया समाज के सुखद भविष्य का ओर इशारा करत रहे। रात के करीब बारह बजे जब ई कार्यक्रम खत्म भइल, तब रघुनाथपुर के नवहा लोगन का लगे अश्लीलता आ फूहडपन से इतर होली के एगो नया परिभाषा, अपना माई भाषा खातिर कुछ करे के एगो जुनून रहे, आ एकर परिणाम दुरगामी होई, ई त तय बाटे।एह कार्यक्रम के सफल बनाये में जय भोजपुरी परिवार के श्री संजय कुमार सिंह, श्री नवीन सिंह परमार, श्री प्रमोद कुमार ठाकुर, श्री लक्ष्मीकांत सोनी, अउर पंजवार (सिवान) स्थित नवचेतना समिति के सदस्यन के विशेष योगदान रहे। (साभार: भोजपुरिया डॉट कॉम)\nTags: के, धूम..., बसंतोत्सव, में, सिवान Like 15 members like this\nComment by Sudhir Kumar on March 18, 2011 at 12:54am सबसे पहिले हम प्रणाम कइल चाहेब संजय जी के, नवीन सिंह परमार जी के, प्रमोद कुमार ठाकुर जी के, आ हर ओह व्यक्ति के, जेकर सहयोग एह आयोजन में रहल। सिवान के एगो गांव में दिया जराये के जवन साहस रउआ लोग कइले बानी, ओकर रोशनी से पूरा भोजपुरिया समाज जगमगा रहल बाटे। अपना संस्कारन के प्रति नवहा लोगन के जागृत करे के एह मुहिम के प्रशंसा करे खातिर हमरा लगे शब्द नइखे। बस एतने कहल चाहेब कि ई खाली एगो शुरुआत हवे, आ अश्लीलता के खिलाफ ई अभियान जारी रही। जय भोजपुरी... Comment by sanjay kumar singh on March 18, 2011 at 12:56am Comment by नबीन भोजपुरिया ( NB ) on March 18, 2011 at 1:01am एडमिन जी प्रणाम आ जय भोजपुरी\nसंजय जी नवीन जी प्रमोद जी आ नवचेतना के सभ सद्स्य के संगे संगे लोक भागीदारी मिसन के हर सद्स्य लोगन के हमार शत शत नमन ।\nफगुआ के बधाई दी आ की फगुवा मे रउवा सभ के रंग से नहवाई ई बुझात नईखे , बस हम अतने कहब की आजु के समय मे अगर युवा पीढी रउवा सब लोगन से इचिकियो सीख लेउ त भारत के फेरु से ना सोना के चिरई कहल गईल त फेरु बाते का !\nजवन लुत्ती रउवा सभे लगा देले बानी एह कार्यक्रम के जरिये ओह खातिर सागरो के पानी कम परी आ जईसे मंजर आलम जी कहले बानी की इंकलाब बनी त सांचो , अश्लीलता के खिलाफ जय भोजपुरी परिवार आ लोक भागीदारी मिसन के तत्वाधान मे सफल भईल ई कार्यक्रम अश्लीलता के ताबुत मे एगो बरियार कांटा बा ।\nबस एहि तरे आगे बढत रहे के बा चलत रहे के बा आ अपना मातृ भाषा के सम्मान दिया के ही अगिला सफर करे के बा !\nशत शत नमन ओह माटी के जहवा के सपुत रउवा सभ लेखा बा !\nजय भोजपुरी जिआ भोजपुरी ! Comment by sanjay kumar singh on March 18, 2011 at 8:03am दीप प्रज्ज्वलन होत बा Comment by sanjay kumar singh on March 18, 2011 at 8:07am तंग जी के सम्मानित करे के सौभाग्य हमरा मिलल Comment by sanjay kumar singh on March 18, 2011 at 8:09am डा ० गोरख मस्ताना जी के अंदाज देखीं Comment by sanjay kumar singh on March 18, 2011 at 8:12am मंच पर संध्या तिवारी जी .... Comment by sanjay kumar singh on March 18, 2011 at 8:15am दर्शक गण में महिला लोगिन के उपस्थिति -इ ह भोजपुरी के कमाल .................. Comment by sanjay kumar singh on March 18, 2011 at 8:18am तंग जी मंच पर दहाड़ रहल बानी .......जियो शेर जियो ................ Comment by sanjay kumar singh on March 18, 2011 at 8:20am कौमी एकता आ आपसी भाईचारा के सन्देश देत मंजर आलम जी .............. Comment


इटली में कोरोनावायरस महामारी - विकिपीडिया\n(as of 24 March):\nबैस्विक स्तर पर कोरोनावायरस महामारी जे सार्स-कोव-19 नाँव के नया किसिम के वायरस से होखे वाली बेमारी कोविड-19 (COVID-19) नाँव कारण फइलल बाटे, इटली में पहिली बेर 31 जनवरी 2020 पहुँचल जब रोम में दू गो चीनी लोगन के एह वायरस के इन्फेक्शन होखे के मामिला सोझा आइल। एक हप्ता बाद इटली के एगो नागरिक चीन के वुहान शहर से लवट के अइलेन, उनका में एह वायरस के इन्फेक्शन के पुष्टी भइल आ एह तरीका से ओ तिसरा मरीज साबित भइलें। एकरे बाद 21 फरवरी के एक्के साथ एह वायरस से इन्फेक्शन वाला 16 गो केस के पुष्टी लोम्बार्डी में भइल, अगिला 60 गो अउरी केस आ पहिली मौत 22 फरवरी के दर्ज भइल। मार्च के सुरुआत ले ई वायरस इटली के लगभग सगरी इलाका सभ में फइल चुकल रहे।\nवर्तमान में इटली एह महामारी के सेंटर बन गइल बा आ कुल 57,000 से बेसी सक्रिय केस सोझा बाड़ें। कुल कन्फर्म केस 74,386 में से 7,503 लोग के मौत हो चुकल बाटे आ 9,362 लोग के एह रोग से बचावल जा चुकल बा। 19 मार्च के इटली एह महामारी में मरे वाला लोगन के मामिला में दुनिया के सबसे बेसी गिनती वाला देस बन गइल बा।\n↑ "Coronavirus: Primi due casi in Italia". Corriere della sera (Italian में). 31 January 2020. पहुँचतिथी 31 January 2020.\n↑ "First Italian dies of coronavirus as outbreak flares in north". Reuters (English में). 2020-02-21. पहुँचतिथी 2020-03-06.\n↑ Anzolin, Elisa; Amante, Angelo (21 February 2020). "Coronavirus outbreak grows in northern Italy, 16 cases reported in one day". Thomson Reuters. पुरालेखित से पुरालेखित 21 February 2020 के. पहुँचतिथी 21 February 2020.\n↑ "Coronavirus. Colpite tutte le regioni. La Protezione civile: ecco i numeri aggiornati". www.avvenire.it (Italian में).5March 2020. पहुँचतिथी 19 March 2020.\n↑ "Coronavirus COVID-19 Global Cases by the Center for Systems Science and Engineering (CSSE) at Johns Hopkins". पहुँचतिथी 2020-03-25.\n↑ "Covid-19 – Situazione in Italia". www.salute.gov.it (Italian में). Ministero della Salute. पहुँचतिथी 13 March 2020.\n↑ Hjelmgaard, Eric J. Lyman and Kim. "Grim milestone: Italy's coronavirus deaths surpass China's". USA TODAY.\n"https://bh.wikipedia.org/w/index.php?title=इटली_में_कोरोनावायरस_महामारी&oldid=667437" से लिहल गइल\nएह पन्ना पर आखिरी बेर संपादन 26 मार्च 2020 के 14:35 बजे भइल रहल।


दिवाली मे किस तरह के पटाखे सुरक्षित होते है? : divaalee me kis tarah ke pataakhe surakshit hote hai | Bolkar App - भारत की #1 सवाल जवाब की ऐप, अपना सवाल बोलकर खोजें\nदिवाली मे किस तरह के पटाखे सुरक्षित होते है?\nपटाखे की शायरी, बिना पटाखे की दिवाली


"सिक्किम" की अवतरण में अंतर - विकिपीडिया\n"सिक्किम" की अवतरण में अंतर\nसिक्किम (संपादन करीं)\n08:53, 14 फरवरी 2017 तक ले भइल बदलाव\n15 बाइट्स हटावल गइल ,5years ago\nclean up, replaced: हिन्दी → हिंदी (5) using AWB\n13:20, 13 फरवरी 2017 तक ले भइल बदलाव (संपादन करीं)\nछो (→इतिहास: clean up, replaced: कईल → कइल (7) using AWB)\n08:53, 14 फरवरी 2017 तक ले भइल बदलाव (संपादन करीं) (वापस लीं)\nछो (clean up, replaced: हिन्दी → हिंदी (5) using AWB)\n'''सिक्किम''' [[भारत]] के २९ राज्य में से एगो ह। ई के राजधानी [[गांतोक]] बा।\nसिक्किम के जनसंख्या भारत के राज्य में से सब्से कम बा तथा क्षेत्रफल गोआ के पश्चात से भि कम ह।सिक्किम नामग्याल राजतन्त्र द्वारा बनल एगो स्वतन्त्र राज्य रहल, परन्तु प्रशासनिक समस्यायों के चलते तथा भारत से विलय के जनमत के कारण १९७५ में एगो जनमत-संग्रह के कारन भारत में डालल् गइल ओहि के करन संग्रह के पश्चात राजतन्त्र के बाद औरि भारतीय संविधान के नियम-प्रणाली के दांचा में प्रजातन्त्र भइल।\nअंगूठे के आकार जैसन ई राज्य पश्चिम में नेपाल,परेला उत्तर तथा पूर्व से चीन तिब्बत स्वायत्त क्षेत्र तथा दक्षिण-पूर्व से भूटान से जुरल बा। भारत के पश्चिम बंगाल राज्य से दक्षिण में बा।सिक्किम मे अंग्रेजी,नेपाली, लेप्चा, भूटिया, लिंबू औरि हिन्दीहिंदी जैसन भाषा के पर्योग होला परन्तु लिखे खातिर अंग्रेजी औरि नेपालि ही उपयोग जादा।होला हिन्दू तथा बज्रयान बौद्ध धर्म सिक्किम के प्रमुख धर्म बा।लेकिन यहा औरि जाति के लोग भि रहेला जैसे कि मुस्लिम,हिन्दु,लेपचा,राइ,गुरुन्ग आदि।\nकहल जाला कि बौद्ध संत गुरु रिम्पोचे9वीं सदी के सिक्किम के,बौद्ध धर्म और राजशाही के पूर्वाभास युग शुरू करले. ओहि के अनुसार्, नामग्याल राजवंश 1642 में स्थापित करल गइल . अगले 150 वर्ष से ई राज्य नेपाली आक्रमणकारियों के खातिर लगातार छापा मारल गइल और प्रादेशिक नुकसान भैइल।\nअपने छोटे आकार के बावजूद भि सिक्किम भौगोलिक दृष्टि से काफ़ी विभिन्न बा। कंचनजंगा जो कि दुनिया के तीसरा सबसे ऊंचा चोटी बा,उ सिक्किम के उत्तरी पश्चिमी भाग में नेपाल की सीमा पर परेला और ई पर्वत चोटी के प्रदेश के कई भागो से आसानी से ही देखाइ देला। सिक्किम के विशेषता जेमे एकर साफ सुथरा ,प्राकृतिक सुंदरता एवं राजनीतिक स्थिरता शामिल बा\nमानवजाती रूप से सिक्किम के अधिकतर रहेवाला निवासी नेपाली हवे, जो प्रदेश में उन्नीसवीं सदी में प्रवेश करले रहल । भूटिया सिक्किम के मूल निवासि में से एगो ह, जौन तिब्बत के खाम जिला से चौदवीं सदी में आइल रहल , औरि लेप्‍चा, जो स्थानीय मान्यतानुसार सुदूर पूर्व से आइले रहल मानल जाला । प्रदेश के उत्तरी तथा पूर्वी इलाकका में तिब्बती बहुत जादा मात्रा में रहेला । अन्य राज्यों से आके सिक्किम में रहे वाल में प्रमुख मारवाड़ी लोग बारन ।मारवाड़ी, जौन दक्षिण सिक्किम तथा गंगटोक में दुकान चलावेला आइल बारन ;बिहारी जो अधिकतर श्रमिक ह; तथा बंगाली लोग।\nहिन्दू धर्म राज्य के प्रमुख धर्म हवे जेकर अनुयायी राज्य में ६०.९% में ह । बौद्ध धर्म के अनुयायी २८.१% पर एगो बहुत बड़ अल्पसंख्या में ह । सिक्किम में ईसाइ के ६.७% आबादी हवे जेमे मूल रूप से अधिकतर लेपचा हवे जौन सब उन्नीसवीं सदी के उत्तरकाल में संयुक्त राजशाही रहल । अंग्रेज़ीधर्मोपदेशक के प्रचार के बाद ईसाई जात अपना लेलन । राज्य में कभी साम्प्रदायिक तनाव न रहल। मुसलमान के १.४% प्रतिशत आबादी के खातिर गंगटोक के व्यापारिक क्षेत्र में औरि मंगन में मस्जिद बनल हटे।\nनेपाली सिक्किम के प्रमुख भाषा ह । सिक्किम में प्रायः अंग्रेज़ी औरि हिन्दीहिंदी भी बोलल औरि समझल जाला। यहाँ के अन्य भाषा मे भूटिया, जोङ्खा, ग्रोमा, गुरुंग, लेप्चा, लिम्बु, मगर, माझी, मझवार, नेपालभाषा, दनुवार, शेर्पा, सुनवार आदि भाषा आवेला जैसे, तामाङ, थुलुंग, तिब्बती, औरि याक्खा शामिल ह्वे।\n५,४०,४९३ के जनसंख्या के साथ सिक्किम भारत के सबसे कम आबादी वाला राज्य ह, जेमे पुरुष के संख्या २,८८,२१७ हवे औरि महिला के संख्या २,५२,२७६ हवे । सिक्किम में जनसंख्या के घनत्व ७६ मनुष्य प्रतिवर्ग किलोमीटर ह पर भारत में सबसे कम ह । विकास दर ३२.९८% ह(१९९१-२००१)। लिंगानुपात ८७५ स्त्री प्रति १००० पुरुष हवे । ५०,००० के आबादी के साथ गंगटोक सिक्किम के एकमात्र महत्तवपूर्ण शहर हवे । राज्य में शहरी आबादी लगभग ११.०६% ह । प्रति व्यक्ति आय ११,३५६ रु० ह, जौन राष्ट्र के सबसे सर्वाधिक में से एगो हवे।\nसिक्किम के नागरिक भारत के सभी मुख्य हिन्दू त्योहार जैसे दीपावली औरि दशहरा,मनावे ले । बौद्ध धर्म के ल्होसार, लूसोंग, सागा दावा, ल्हाबाब ड्युचेन, ड्रुपका टेशी औरि भूमचू वे त्योहार ह्वे जो अपन-अपन समय मे मनावल जाला । लोसर - तिब्बती नव वर्ष लोसर, जौन मध्य दिसंबर में आवेला , ओकर दौरान अधिकतर सरकारी कार्यालय एवं पर्यटक केन्द्र हफ़्ता दिन के खातिर बंद रहेला । गैर-मौसमी पर्यटकों के आकर्षित करे के खातिर हाल में हि बड़ा दिन के गंगटोक में प्रसारित कियल जा रहल बा ।\nहिन्दीहिंदी संगीत भी येहा के लोग में अपन जगह बना लेले बा । विशुद्ध नेपाली रॉक संगीत, तथा पाश्चात्य संगीत मे नेपाली काव्य भी काफ़ी पर्सिध हवे । फुटबॉल एवं क्रिकेट यहाँ के सबसे लोकप्रिय खेल ह। नूडल मे आधारित व्यंजन जैसे थुक्पा, चाउमीन, थान्तुक?, फाख्तु?, ग्याथुक? औरि वॉनटन? सर्वसामान्य हवे । मःम, भाप से पकेला औरि सब्जि से भरके पकौडि़याँ, सूप के साथ परोसल जाला ई भैंसि के माँस अथवा सूअर के माँस से भि बनावल जाला । सुअर के माँस लोकप्रिय लघु आहार ह । पहाड़ी लोग के आहार में भैंस, सूअर, इत्यादि के माँस के मात्रा बहुत अधिक होवेला । मदिरा पर राज्य उत्पाद शुल्क कम होवे के कारण राज्य में बीयर?, विस्की?, रम? औरि ब्रांडी इत्यादि के सेवन करल जाला ।\nसिक्किम में लगभग सभी आवास देहाती ह जौन मुख्यत: करा बाँस के ढाँचा पर लचीले बाँस के आवरण डाल के नानाये? जाला । आवास में ऊष्मा के संरक्षण करेके के खातिरी ऐकर उपर गाय के गोबर के लेप भी करल जाला। राज्य के अधिक ऊँचाई वाला क्षेत्र में अधिकतर लकड़ी के घर बनावल जाला।\nदक्षिण नगर क्षेत्र में अंग्रेजी, नेपाली औरि हिन्दीहिंदी के दैनिक पत्र हवे । नेपाली समाचार-पत्र स्थानीय रूप से ही छपेला परन्तु हिन्दीहिंदी तथा अंग्रेजी के पत्र सिलिगुड़ी में छप के आवेला। सिक्किम में नेपाली भाषा में प्रकाशित समाचार पत्र के मांग विगत दिन में बढ़ते जा रहल बा। समय दैनिक, हाम्रो प्रजाशक्ति, हिमाली बेला औरि साङ्गीला टाइमस् इत्यादि नेपाली समाचार पत्र गंगटोक से प्रकाशित होवेला जेमे हाम्रो प्रजाशक्ति राज्य के सबसे बड़ औरि लोकप्रिय समाचार पत्र हवे । अंग्रेजी समाचार पत्र में सिक्किम नाओ औरि सिक्किम एक्सप्रेस हिमालयन मिरर स्थानीय रूप से छपेला,तथा द स्टेट्समैन तथा द टेलेग्राफ़ सिलिगुड़ी में छपल जाला जबकि द हिन्दू तथा द टाइम्स ऑफ़ इन्डिया कलकत्ता में छपे के एगो दिन पश्चात् गंगटोक, जोरेथांग, मेल्ली तथा ग्याल्शिंग पहुँच जाला। सिक्किम हेराल्ड सरकार के आधिकारिक साप्ताहिक प्रकाशन ह । हाल-खबर सिक्किम के एकमात्र अंतर्राष्ट्रिय समाचार के मानकीकृत प्रवेशद्वार हवे । सिक्किम सें 2007-में नेपाली साहित्य के ऑनलाइन पत्रिका टिस्टारंगीत शुरु हो गैइल ह जेकर संचालन साहित्य सिर्जना सहकारी समिति लिमिटेड] करेला।\nअन्तर्जाल सुविधा जिला मुख्यालय में उपलब्ध ह परन्तु ब्रॉडबैंड सम्पर्क उपलब्ध न हवे तथा ग्रामीण क्षेत्र में अभी अन्तर्जाल सुविधा उपलब्ध न ह । थाली विद्युत-ग्राहक(Dish antennae) द्वारा अधिकतर घर में उपग्रह दूरदर्शन सरणि(satellite television channels) उपलब्ध हटे । भारत में प्रसारित सरणिय के अतिरिक्त नेपाली भाषा के सरणि भी प्रसारित किरल जाला। सिक्किम केबल, डिश टी० वी०, दूरदर्शन तथा नयुमा (Nayuma) मुख्य सेवा प्रदान करेला । स्थानीय कोष्ठात्मक दूरभाष सेवा प्रदाताओं(cellular phone service provider) के अच्छी सुविधा उपलब्ध हते जेमे भा०सं०नि०लि० के सुविधा राज्य-विस्तृत ह परन्तु रिलायन्स इन्फ़ोकॉम तथा एयरटेल केवल नगरीय क्षेत्र में हते । राष्ट्रिय अखिल भारतीय आकाशवाणी राज्य के एकमात्र आकाशवाणी केन्द्र हवे।\n"https://bh.wikipedia.org/wiki/विशेष:MobileDiff/427447" से लिहल गइल


NOORAIN ANSARI's Page - JaiBhojpuri.com\nMaleGOPALGANJ, BIHARIndia Like 1 member likes this\nBlog Posts (52)Discussions (88)EventsGroups (8)Photos (16)Photo AlbumsVideos NOORAIN ANSARI's Likes NOORAIN ANSARI's Friends\nView All NOORAIN ANSARI's Groups\nNOORAIN ANSARI's Discussions\nकविता : बिधानसभा त नेता लोग के अखाडा हो गईल....\nStarted this discussion. Last reply by Rajesh Yadav Jul 24, 2010. 10 Replies\nजनता के अनमोल बिश्वास के कबाड़ा हो गईल.बिधानसभा त नेता लोग के अखाडा हो गईल. इ लोग का समझी जनता के दिकदारी.बहस के जगे कुर्सी से करत बा लो मारामारी. गाली में तब्दील हो गईल संस्कार के भाषा.होता…Continue कविता : "एक नज़र में 17 जुलाई के शाम" (स्थापना समारोह)\nStarted this discussion. Last reply by Bhanushree Jul 24, 2010. 14 Replies\nह्रदय से नाता जुड़ गईल बिगत 17 जुलाई से.बड़ा निक लागल मिल के भोजपुरियन भाई से. अपने आप में अनोखा रहे शनिवार के शाम. गदगद हो गईल जिअरा हमार सुन के प्रोग्राम.पेश कईनी बहूत सुंदर ढंग…Continue View All\nNOORAIN ANSARI's Page\nNOORAIN ANSARI liked Rajeev Mishra "राजीव भोजपुरिया"'s blog post माट्टी महान !!Feb 18NOORAIN ANSARI liked Anoop Srivastava's blog post “ई बुकुआ का होला”Feb 18NOORAIN ANSARI liked नबीन भोजपुरिया ( NB )'s blog post अब कतना कुर्बान होई भोजपुरी ?Feb 18Jai Prakash Mishra and NOORAIN ANSARI are now friendsDec 9, 2012NOORAIN ANSARI replied to Admin's discussion जय भोजपुरी परिवार के सदस्यन के बारे में ताजा समाचार"बस सुख, सुकून से कटे, रवुआ जिनगी के हर दिन जी. हर ख़ुशी रवुआ नसीब होखे,ना रहे कुछ नामुमकिन जी. इ दुआ बा भगवान से, की रवुआ जी हज़ार साल तक, जनम दिन के बहूत-२ बधाई हमरो ओर से नविन जी"Jul 18, 2012Umesh Gautam leftacomment for NOORAIN ANSARI"धन्यवाद भाई ।"Jun 7, 2012NOORAIN ANSARI liked Umesh Gautam's blog post *भुख छिनी लिहलसी आगराईल जावानी*Jun 7, 2012NOORAIN ANSARI liked Umesh Gautam's blog post उ बेवफा हो गइले त हम का करीJun 7, 2012NOORAIN ANSARI liked Shyam Narain Verma's blog post गवना करवल बलमुवा , अपने चलेल परदेश !Jun 7, 2012NOORAIN ANSARI liked Vratraj Dubey 'Vikal''s blog post करुनाकर रमायन : बालकाण्ड (१८ वाँ किस्त)Jun 7, 2012NOORAIN ANSARI liked Avanish Tiwari's blog post भोजपुरी महाकाव्य "बुद्धायन"Jun 7, 2012NOORAIN ANSARI liked Shyam Narain Verma's blog post आवेके कहल सावन में , देख आषाढ़ आ गईल !Jun 7, 2012NOORAIN ANSARI liked Ashutosh Ranjan's blog post जे ठान लेहनी मन में त भुलईनी ना कबहूँJun 7, 2012NOORAIN ANSARI liked Ashutosh Ranjan's blog post आँख खोल के सूत गईनी त सब डर हेरा गईलJun 7, 2012NOORAIN ANSARI commented on Shyam Narain Verma's blog post बताव सईंया कइसे , करजवा भराई !"वर्मा जी प्रणाम अउर जय भोजपुरी, बहूत निक रचना..पढ़ के मन के फसल लहलहा गईल............ खास कर के इ लाइन... टोला में सब केहू तोहरो करेला हिनाई ! तोहरा के सईंया हम केतना समझाई ! ऐ चाल से एक दिन खेत घर बेचाई ! बताव सईंया कइसे , करजवा भराई !\nबहूत बहूत…"May 9, 2012NOORAIN ANSARI liked Shyam Narain Verma's blog post बताव सईंया कइसे , करजवा भराई !May 9, 2012NOORAIN ANSARI liked arjun rai's blog post ना रहले 'भोजपूरी के तुलसीदास'May 9, 2012NOORAIN ANSARI commented on sanjay kumar singh's blog post माई !!!"संजय जी बहूत सुघर रचना..माई के ममता पर बहूत दिन पहिले हमहू कुछ लिखे के कोशिश कईले रहनी..\nकौनो भी रिश्ता से उनका कमी के भरपाई न होई.\nकेहू केतनो करी दुलार…"May 9, 2012NOORAIN ANSARI commented on sanjay kumar singh's blog post माई !!!"संजय जी बहूत सुघर रचना..माई के ममता पर बहूत दिन पहिले हमहू कुछ लिखे के कोशिश कईले रहनी..\nकेहू केतनो करी दुलार…"May 9, 2012NOORAIN ANSARI replied to Admin's discussion जय भोजपुरी परिवार के सदस्यन के बारे में ताजा समाचार"संजय जी..\nबहूत दुखद खबर..आज पढ़ के मन सन्न रह गईल..\nभगवान माई के आत्मा के शांति देश. और रवुआ के इ दुःख बर्दास्त करे के शक्ति देस..ये दुःख के घडी में पूरा जय भोजपुरी परिवार रवुआ साथे बाटे..\n[देरी खातिर क्षमा करेब] "May 9, 2012 More... RSS\nहम मूल रूप से गोपालगंज बिहार के निवासी हई..अभी नॉएडा में एगो सॉफ्टवेर कंपनी में कार्यरत बानी.\nभोजपुरी से हमरा केतना लगाव बा एकर कौनो उदाहरण नईखी दे सकत...काहे की इ हमरा खून में बसल भाषा है..\nकविता अउर गीत लेखन से हमरा बचपन से ही लगाव ह...हमार लेखनी भोजपुरी के साथ-साथ उर्दू अउर हिंदी में भी समानांतर चलेला...बस इहे हमार परिचय बा..\nI searched jaibhojpuri.com through google.\nNOORAIN ANSARI's Photos\nNOORAIN ANSARI's Blog\nकविता : नईहर छोड़े के पड़ी..\nPosted on March 30, 2012 at 9:19am 8 Comments\nपियवा के घरवा से नाता एक दिन जोड़े के पड़ीकेतनो बढ़िया होईहें नईहर, बाकिर छोड़े के पड़ी.\nआखियाँ झर-झर लोर बहाई.जिअरा रहि-रहि के पछताई.बिछ्ड़ल सखियन के बतिया,मन के याद हमेशा आई.पर हंस-हंस अंखिया के लोरवा, बटोरे के पड़ी.केतनो बढ़िया होईहें नईहर बाकिर… Continue ग़ज़ल : बाद में भुरकुस बतासा भी हो जाला मोहाल जी....\nPosted on January 30, 2012 at 6:11pm 8 Comments\nएक दिन के बात ह, एगो सास इ जाने के ड्रामा कईली की उनका से के ज्यादा प्यार करेला..सबसे पहिले वू अपना बड़का दामाद के नदी के तीरे ले गईली अउर बहत नदी में अचानक कूद गईली..\nउनकर दामाद भी फ़ौरन नदी में कूद गईलेंन अउर अपना सास के बचा ले हलेंन ..अगिला दिन बड़का दामाद के घर के सामने एगो नया होंडा सिटी कार खड़ा रहे..अउर वोही पे चिट लागल रहे जेहिपे लिखल रहे..\n"बचावे खातिर थैंक्यू,सास जी के तरफ…\nContinue ग़ज़ल : "तब आपन सगा लोग भी पराया हो जाला"\nPosted on January 19, 2012 at 6:00pm 14 Comments\nसगरी भोजपुरिया भाई सब के हमार सादर प्रणाम और जय भोजपुरी.. जय भोजपुरी परिवार से मजबूरी बस एक दो महिना दूर रहला के कष्टदायक दिन बितवाला के बाद हमार आतुर मन रवुआ सब के प्यार दुलार और नेह छोह के असरा में फिर भागल-परयिल आ गईल ...ये टूटल फूटल कविता के साथ...... ग़ज़ल : "तब आपन सगा लोग भी पराया हो जाला" जब आदमी पर लक्ष्मी जी के माया हो जाला. तब आपन सगा लोग भी पराया हो जाला. के पुछेला गावं के टूटल खपड़ा के घर के, जब मेट्रों शहर में आपन घर नया हो… Continue कविता : टूटत बा बिश्वास के धग्गा\nPosted on November 9, 2011 at 8:54am 8 Comments\nटूटत बा बिश्वास के धग्गा, बहुते जल्दी टूटत बा.गैर लोगवा आपन होता, आपन लोगवा छूटत बा.जरत बा रिश्ता के दिया अब मतलब का तेल से,\nगरज न होखे पूरा त लोग बात-बात में रुठत बा.घर के बात बतावल जाता दोसरा गावं के लोग से,तीसरा क चक्कर में पड़ के दोसरा के घर फूटत बा.मत पूछी त बढ़िया होई, अब हमदर्दी के बात जी,शादी अउर सराधे में अब हित नात भी जुटत बा.\nकेतना घर के चूल्हा चौका बिना जरले सूत जाला.,\nकही पे लोगवा भोग-बिलास में लाखों रुपया छिटत… Continue AddaBlog Post\nAt 12:14pm on June 7, 2012, Umesh Gautam said… धन्यवाद भाई । At 7:06pm on January 31, 2012, dhiraj kumar yadav said… Jai Bhojpuri At 5:18pm on September 27, 2011, अभिनन्दन गुप्ता said… At 12:00pm on August 12, 2011, Shyam Narain Verma said… प्रणाम जी\nधन्यवाद् At 1:14pm on March 13, 2011, Dr.Vedprakash Dubey said… कैसे है भाई, आपसे दोस्ती करके अच्छा लगा। संपर्क में रहिह। At 8:29am on August 15, 2010, ALOK R MISHRA said… !! जय हिंद जय भोजपुरी !! At 7:25pm on August 8, 2010, Mrs.Meera Trivedi said… dhanybad raur kavita bahut barhiyan ba. At 9:53pm on August 3, 2010, संजीव सिंह said… At 7:57pm on July 16, 2010, sanjay panday said… nurain bhaijan salamajai bhojpuri\nraua ke ham dhanyavad dehal chahem ki raur hamara ke ek dost ke\nrup me swikar kaini |\nham abhari bani raur,chala ab sath sath mil ke bhojpuri ke badhaval jai |\nraure apan sanjay pandey At 12:49pm on July 14, 2010, शशि कुमार सिंह (SHASHI) said… जैय भोजपुरी भाईया\nखुब मौज करी जा जैय हो................


दरिंदगी के हद, जवना के देख देखहु वाला काँप जासु – Anjoria\nअइसने कुछ दरिंदगी देखे के मिली “दिल हो गइल कुर्बान” में आ दर्शकन के करेजा काँप जाई देख के. भोजपुरी के जानल मानल खलनायक बिपिन सिंह एह फिलिम में बच्चू यादव के किरदार में बाड़ें. बच्चू के दरिंदगी सगरी सीमा पार कर जात बिया एह फिलिम में. फिलिम के नायक के अतना टार्चर शायदे कवनो फिलिम में देखे के मिलल होखी. बिपिन सिंह के कहना बा कि अइसन सीन आजु ले नइखे फिलिमावल गइल.\nएह फिल्म के निर्देशक मिथिलेश अवनीश, निर्माता आर.एस.तिवारी, संगीतकार दामोदर राव आ गीतकार विनय बिहारी, विपिन बिहारी ओझा, अउर राजेश मिश्रा हउवें.


बहकल – Anjoria\nसहकल, बहकल आ डहकल (बतकुच्चन – 182)\nसहकल, बहकल आ डहकल के चरचा करे के मन करत बा आजु. काहे कि देश में कुछ लोग के अतना सहका दिहल गइल बा कि ऊ बहकल बन गइल बाड़े आ एह बात के कवनो चिन्ता नइखन करत कि उनकर बेवहार केहू के डहकावतो बा. सहके से सहकत, बहके सेपूरा पढ़ीं…


माई पुजा आ देवता मिलाप .... - JaiBhojpuri.com\nमाई पुजा आ देवता मिलाप ....\nPosted by नबीन भोजपुरिया ( NB ) on June 16, 2012 at 10:00pm\n" सुत्रधार " एगो किताब बिआ जवन " संजीव " जी के लिखल ह , इँहा के भिखारी ठाकुर के उपर ई किताब हिन्दी मे लिखले बानी , ई किताब " राजकमल प्रकाशन " से पब्लिश भईल बिआ , भिखारी ठाकुर के उपर विवेचनात्मक तरिका से कुछ तथ्य कुछ कल्पना के जोड के बहुत नीमन से संजीव जी एह किताब मे देखवले बानी । एहि किताब मे उँहा के एक जगहा भिखारी ठाकुर के बारे मे लिखत बानी कि - " गौर वर्ण , लम्बी हडियल काठी , उटंग धोती , सिर पर पगडी , बाते भोजपुरी के लहजे मे पुरी तरह रसी-पगी , स्वर मे सहज विनम्रता , आवाज मे आत्मविश्वास ! तो यह थी भोजपुरी की वह शख्सियत जिसके एक इशारे पर गोरखपुर आजमगढ बनारस से लेकर कलकत्ता तक के करोडो भोजपुरीवासी झुम उठते है , नट सम्राट भिखारी ठाकुर , माटी मे सना माटी का आदमी । " एहि किताब मे एक जगहा संजीव जी लिखत बानी कि - गुप्तेश्वर सिंह ( भिखारी ठाकुर के संघतिया ) के रिश्तेदार रामनरायण सिंह भिखारी ठाकुर के ले के अपना घरे गईले , ओजुगा रामनरायण सिंह के घर के सब केहु गोड छु के गोड लागत बा , भिखारी ठाकुर पीछे हट के लईकन के आसिरबाद देत कहत बाडे कि - ना ना रहे देई बाचा खुश रही । भगवान राजेन्दर बाबु अस बना देस । आ मेहरारुन के आवते पाछे हट के कहत बाडे की ना ना बबुआईन ई पाप हमरा से जनि कराई । बाकि रामनारायण सिंह के शासन अनुशासन के आगा केहु के ना चलल आ सब केहु गोड लागल । खाट लागल आसन लागल आसन प ना बईठ के नीचे बईठ गईले भिखारी ठाकुर तलेले मय परिवार उनका संगे संगे भरभरा के नीचे दरी प बईठ गईल आ भाव से भरल एक टक एक दुसरा के तिकवत बात होखे लागल , कबो राजेन्दर बाबु के बात त कबो जयप्रकाश नारायण के आ एहि मे रामनारयण सिंह पुछि देहले की एह घरी का लिखत बानी ? "माई पुजा और देवता मिलाप" नीमन चीज ! मातृ ऋण , पितृ ऋण , गुरु ऋण सबसे उऋण होना पडता है । तनी सुनाईब ? पचीस -पचास हजार उमडती भीड का वह कलाकार आज आठ आदमियो के बीच अपना कार्यक्रम पेश कर रहा था , एक ही परिवार के आठ सदस्य । पहले अटपटा लगा फिर सधते सधते सध गया कंठ ..... बिआह के पहिले से माई लोग संझा पराती गावेली , जेह गीत मे माता पिता के नाम उचार होखेला । शादी के पहिले मातृपुजा होखेला । पुरखा लोगन के पिंडा दियाला । बेटा भईला प नन्दी मुख श्राध होखेला ...से ही माता पिता के जियता भर मे नीमन भोजन कपडा देबे के जरुरत बा , तेकरा से नीमन बात बतियावे के जरुरत बा , बाकि नीमन बात बतियावे के संवास नईखे लागत । धर्मशाला , पाठशाला बहुत बन गईल , बुढशाला के जरुरत ना सोचल गईल ।\nपेट मे सरवन हो के पोसली , कुली हो के गोदी मे ढोवली , मेहतर बनि के गुह मुत के गोईँतर साफ कईली , खिजमतिया हो के देहि मे तेल लगवली .. धन बा कलियुग के बात बलिहारी बेटा के देह के पीछे बाप के गारी सास भईली हलुकी पतोह भईली भारी धन बा कलियुग के बात बलिहारी मउगी के मरदा बेसाहे नाया सारी फटही लुगरिया जवाल महतारी धन धन बा कलियुग के बात बलिहारी माई ना कहे कह के बुढिया पुकारी सिर प भईल पा परेत के सवारी धन बा कलियुग के बात बलिहारी\nTags: जय, ठाकुर, भिखारी, भोजपुरी, सुत्रधार Like 16 members like this\nComment by sanjay panday on June 19, 2012 at 11:17am bhaiya parnam |\nbahut sahi bhai ji |\ndhan ba kalyug ke baat balihari |\nekdam sahi kahani |\nComment by संजीव सिंह on June 20, 2012 at 10:45am नवीन भईया प्रनाम,बढीय जानकारी के संगे-संगे रउआ हमनी के "सुत्रधार" से भी परिचीत कववनी। ऐकर खातीर बहुत-बहुत धन्यवाद।\nपेट मे सरवन हो के पोसली , कुली हो के गोदी मे ढोवली , मेहतर बनि के गुह मुत के गोईँतर साफ कईली , खिजमतिया हो के देहि मे तेल लगवली ..\nबढीया पंक्ति...जय भोजपुरी Comment by arjun rai on June 20, 2012 at 6:20pm प्रनाम बडे भाई एकदम दुरुस्त फरमवलिन..... जय भोजपुरी। Comment by Umesh Gautam on June 22, 2012 at 8:23pm प्रणाम भईया । बढ़िया जानकारी देनी । धन्यवाद । Comment by Ashutosh Ranjan on June 29, 2012 at 4:40pm नवीन भाई प्रनाम\nबढ़िया जानकारी देनी । धन्यवाद ।


होम > उत्पादों > सुरक्षा जाल बाड़\n(सुरक्षा जाल बाड़ के लिए कुल 24 उत्पादों)\nHebei Giant Metal Technology Co., Ltd. is one of the सुरक्षा जाल बाड़ leading brands in China. It is the factory & supplier specializing in manufacturing सुरक्षा जाल बाड़. Offer high quality सुरक्षा जाल बाड़ atacheap wholesale price.\nदक्षिण अफ्रीका Clearvu 358 सुरक्षा जाल बाड़ लगाना\nTag: दक्षिण अफ्रीका Clearvu बाड़ लगाना , दक्षिण अफ्रीका Clearvu 358 सुरक्षा बाड़ लगाना , Clearvu 358 सुरक्षा जाल बाड़ लगाना\nदक्षिण अफ्रीका Clearvu 358 सुरक्षा जाल बाड़ लगाना उत्पाद वर्णन धातु सुरक्षा तार की जाली की बाड़ और उच्च सुरक्षा बाड़ लगाने वाली प्रणालियों में रक्षा की पहली पंक्ति, 358 सुरक्षा बाड़ स्कूलों और व्यापारिक पार्कों से लेकर पुलिस स्टेशनों, सुरक्षित...\nTag: 358 एंटी क्लाइम्ब फेंस , 358 सुरक्षा जाल बाड़ , 358 उच्च सुरक्षा बाड़\nथोक चीन से सुरक्षा जाल बाड़ , लेकिन कम कीमत के अग्रणी निर्माताओं के रूप में सस्ते सुरक्षा जाल बाड़ खोजने की आवश्यकता है। बस सुरक्षा जाल बाड़ पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे सुरक्षा जाल बाड़ का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


भोजपुरी कवि सम्मेलन : जय भोजपुरी जय भोजपुरिया | जोगीरा\nHome Bhojpuri Film Industry News News in Bhojpuri भोजपुरी कवि सम्मेलन : जय भोजपुरी जय भोजपुरिया\n“भोजपुरियन के ए भइया! का कहेलS?\nसोझा आवS अखाड़ा लड़ा दिहें सन।\nतोहरी चरखा पढ़वला में का धइल बा?\nतोहके सगरे पहाड़ा पढ़ा दिहें सन।”\n#जय_भोजपुरी_जय_भोजपुरिया के हिन्दी भवन, नई दिल्ली में तारीख 28-07-2019 दिन अतवार के “भोजपुरी कविसम्मेलन” के आयोजन एगो मिसाल बनवलसि। हिम्मत होखे, श्री Suresh Kumar जी आ श्री Kanhaya Prasad Tiwari Rasik जी जइसन मार्गदर्शक संरक्षक होखे आ श्री Satish Kumar Tripathi जी जइसन डेग-डेग पर सब दिसाईं उत्साह बढ़ावेवाला अध्यक्ष होखे त ई परिवार कवनो जगह पर भव्य आयोजन करि सकता। मंच पर विराजमान भोजपुरी के बड़हन हस्ती, भोजपुरी के सर्वश्रेष्ठ तिमाही पत्रिका #पाती के सम्पादक श्री Ashok Dvivedi जी, प्रसिद्ध रंगकर्मी श्री Mahendra Prasad Singh जी, भोजपुरी साहित्य सरिता के सम्पादक श्री Jp Dwivedi जी, सर्वभाषा ट्रस्ट पत्रिका के सम्पादक श्री Keshav Mohan Pandey जी, श्रीमती Samta Sahay जी, श्रीमती कश्मीरा त्रिपाठी जी आ श्रीमती मुन्नी देवी जी एकर प्रमाण बा सब।\nलव कान्त सिंह ‘लव’ जी का मँजल संचालन में लगभग चार घंटा ले चलल कविसम्मेलन में कवन रस ना बरिसल? साँच पूछीं त अमृत बरसल आ सभे अमृत पी के अघा गइल। परिवार के वरिष्ठ सवांग आ #सिरिजन भोजपुरी तिमाही ई पत्रिका के उप सम्पादक तारकेश्वर राय जी अपना सहयोगी Ram Prakash आ Yogguru Shashi Prakash Tiwari का साथे कार्यक्रम के सुचारू सम्पन्न करावे में पूरा ऊर्जा लगा दिहनीं। दीया जरावल, स्वस्तिन वाचन, श्रीमती वीणा तिवारी जी की अगुआई में भोजपुरी क्षेत्र के हर मांगलिक कार्यक्रमन में सबसे पहिले गवाएवाला गीत “गाइ का गोबरे महादेव….” महिला लो का सामूहिक सुर में गायन आ अध्यक्षीय संबोधन का बाद शुरू भइल कविसम्मेलन रात 09-00 बजे ले अपनी चरम पर पहुँच के समाप्त भइल। समाप्त का भइल, कइल गइल। ए से कि कार्यक्रम स्थल ओतने समय खातिर बुक रहे।\nना त भरि रात कविसम्मेलन होइत तबो ना सुनावेवाला कम होइतें आ ना सुनेवाला ए रसगंगा में पँवरल छोड़ितें।\nवरिष्ठ कवयित्री कश्मीरा त्रिपाठी का भोजपुरी काव्यपाठ से शुरू भइल कार्यक्रम श्रीमती समता सहाय जी के पारम्परिक लोकगीत “अँचरवा के हम…” पर जा के विराम लिहलसि। ए बीच में अमन पाण्डेय जी, आर जी श्याम जी, Rajeev Upadhyay जी, संजीव कुमार त्यागीजी, Guruvindra singh जी, Kundan Singh जी, विनय शुक्ल ‘विनम्र’ जी, लाल बिहारी लाल जी, Vinod Giri जी, डा. Rajesh Kumar Manjhi जी, Raj Kumar Anuragi जी, Munna Pathak जी, Pankaj Tiwari जी, Santosh Sharma जी आ कई दूसरो कवि आपन प्रतिनिधि कविता पाठ क के श्रोता लो का हिरदय में जगहि बनवलें आ अमिट छाप छोड़लें। मने, रस बरिसल त खूब बरसल। सभे सराबोर हो गइल। पैनाली दिलीप जी के एसपेशल कवितापाठ आ एसपेशल सक्रियता के बखान कइला मान के नइखे। सब कमी के छनभर में निदान करे में Sanjay Kumar Ojha जी निःसंदेह बधाई के पात्र आ हकदार बानीं। मार्गदर्शक सदस्य Bm Upadhyay जी हर डेग पर ठाढ़ मिलनीं। Rama Shankar Tiwary जी अपनी सक्रियता आ ऊर्जा से साबित कइनीं कि निःसंदेह बरियार सैनिक जइसन सेना में काम कइले बानीं।\nअन्त में, सोझा भा अन्हे से, देश से भा बिदेस से कवनो तरे से कार्यक्रम से जुड़ल परिवार के सवांग आ सब भोजपुरिया भाई लो के आभार आ धन्यवाद। अगिला साल (2020 में) फिनु मिलल जाई दिल्ली में। जुलाई महीना का आखिरी अतवार के, परिवार के छठवाँ अस्थापना दिवस मनावे।\nतब ले परिवार आनलाइन कजरी गायन प्रतियोगिता के कार्यक्रम बना रहल बा। आ हँ, 06 नवम्बर 2019 के अमहीं, गोपालगंज, बिहार में महाजुटान खातिर हमनीं का साथे रउरो लोग तइयारी करीं। ओकरा एक हप्ता पहिले “सिरिजन”के छठवाँ अंक रउरा पढ़ि लिहले रहबि।\n“सनेह होखे त नाँव टाँकि लीं।\nहिलोर उठे त मने मन आँकि लीं।\nअलगा से देखे में धुधुराह लागे त\n‘अंजन’ रचा के नियरा से झाँकि लीं।”\nजय भोजपुरी जय भोजपुरिया\nपिछला लेखजय भोजपुरी, जय भोजपुरिया के पाँचवाँ स्थापना दिवस के मोका प कवि सम्मेलन\nअगिला लेखभोजपुरी के गीतकार मोती बी.ए. के जनमसदी प हिंदी भवन में व्याख्यान


जनेव - राम प्रकाश तिवारी - मैना: भोजपुरी साहित्य क उड़ान (Maina Bhojpuri Magazine)\nHome राम प्रकाश तिवारी Bhojpuri Lekh जनेव - राम प्रकाश तिवारी\nजनेव - राम प्रकाश तिवारी\nजवना बने सिकिओ ना डोलसु बघवा ना गुजरेला।\nतवना बने चले ले कवन बरुआ काटेले परास डंटा।\nआहे तवना बने खोजे ले मिरिग छाल, कि आजु मोर जनेव हवन हो॥\nआजो जब कहीं गांव जवार में रेडियो (लाउडस्पीकर) पर मेहरारु सन के समवेत स्वर में ई गीत सुने के मिलेला त। सुननिहार के दूरे से बुझा जाला कि ओह घरे कवनो लइका के जनेव हो रहल बा। जनेव जवना के उपनयन, यज्ञोपवित कहल जाला आ भोजपुरी क्षेत्र में बियाह के बराबर ही महत्वपूर्ण संस्कार मानल जाला। अइसे तऽ बियाह आ जनेव दुनु के कई गो बिधी एक जइसन होला बाकिर कुछ चीज एह में अलग होला। एगो विशेष बात ई बा कि वइसे त ब्राह्ममण, क्षत्रिय आ वैश्य तीनु वर्ण खातिर जनेव भा उपनयन के विधान बनल बा। बाकिर अपना भोजपुरी क्षेत्र में ब्राह्ममण आ क्षत्रिय में ई संस्कार विश्ष रुप से कइल जाला।\nकाँहे पहिरल जाला जनेव, आ का बाटे एकर वैज्ञानिक महत्व?\nहिन्दू धर्म के 16 संस्कारन में से एगो संस्कार ‘उपनयन संस्कार’ होला। एही संस्कार के अंतर्गत जनेव पहिरल जाला। एह संस्कार के ‘यज्ञोपवीत संस्कार’ आ जनेव के ‘यज्ञोपवीत’ कह जाला। अइसे तऽ जनेव के कईगो आउरी नाम से भी जानल जाला जइसे – उपवीत, यज्ञसूत्र, व्रतबन्ध, बलबन्ध, मोनीबन्ध, ब्रह्मसूत्र आदि। जनेव संस्कार (जनेव धारण) के परम्परा वैदिक काल से चलल आ रहल बा, एही के उपनयन संस्कारो कहाला।\n‘उपनयन’ “उपनीयते गुरुसमीप प्राण्यते अनेनेति उपनयम” जेकर अर्थ होला कि उ संस्कार जवना से विद्यार्थी गुरु के लगे ले जाइल जाव। सीधा शब्दन में कहाव त एकर अर्थ होला ‘लगे (पास या सन्निकट) ले गइल।’ अब एजा प्रश्न उठेला कि केकरा लगे? – तऽ एकर उत्तर बा ब्रह्म माने ईश्वर अउरी ज्ञान के लगे ले गइल। पहिले के जुग में लइका जनेव भइला के बादे गुरु जी के आश्रम चाहे गुरुकुल में पढ़े खातिर भेजल जात रहसँ। शाएद इहे कारण बा कि एह संस्कार के उपनयन संस्कार कहल जाला। उपनयन संस्कार के बादे मनुष्य के द्विज मानल जाव। इहां द्विज से अर्थ दोसरका जन्म से लिहल गइल बा। काहे कि मनु के अनुसार, जनेव होखे से पहिले मुनष्य शुद्र होला (संस्कार कौतुम्प, पृ.370) आ शाएद एही से एह संस्कार में मुंडन आउर पवित्र जल में नहानो अहम होखेला। अपना ओर चइत बइसाखे में अधिकांशतः जनेव होखेला जवन मेहरारु लोग के एह गीत में भी देखे के मिलेला\nचइत बरुआ तेजि चले बइसखि पहुँचले।\nमोहि तोसे पूछिले एक बरुआ, केकरा घरे हो जइबऽ॥\nहमार मानना ई बाकि चइत बइसाख के बेरा ले गृहस्थ के घरे अपना खेत के अनाज भी आ जाला परिवार के बाकी सदस्य लोगन के मूँजी-मेखड़ा खातिर मूँज, मृग छाला आ पलाश (परास) के डंटा आदि के इंतजाम में लाग जाले।\nतवना बने चले ले कवन बरुआ काटेले परास डंडा ।\nकुँइया जगत पर मूँजहि केरा झुरवा, चिरेले कवन बाबा।\nतहँवा कवन बरुआ अत नीधयइले,\nअत छरिअइले दिही बाबा नवगुन जनेव॥\nपहिले के जमाना में लोग बनारस (काशी जी) से वेदपाठी पंडित जेकरा के भोजपुरी में बेदुआ कहल जाला। आगे चलके शाएद जवना लइका के जनेव होखे वाला रही ओकरा के बेदुआ कहे के शुरु कर दिहल जवन अब बरुआ में बदल गइल बा। इहां धेयान देवेवाला बात ई बा कि बरुआ शबद ब्रह्मचारी के अपभ्रंश हऽ। आ इहो भी हो सकत बा कि एह बरुआ आ बेदुआ शबद के परियोग आ वेदपाठी आ ब्रह्मचारी के अपभ्रंश ऐसे बतावल गइल होखए कि लइका के मन में भी पवितत्रता के भावना पैदा होखे आ उ वेदपाठी बने के तइयार होखे।\nका हऽ जनेव के धार्मिक आउर वैज्ञानिक महत्व?\nएकरा के धारण कइला से स्वास्थय के का लाभ मिली? एह सभ सवालन के जवाब हम एक एक कर के देब। सभसे पहिले आईं जानल जाव जनेव के धार्मिक महत्व के बारे में। सनातन धर्म के पहिचान: सनातन धर्म में प्रत्येक सनातनी(हिन्दू) के कर्तव्य हऽ जनेव पहिरल आउर एकरा नियमन के पालन कइल, काहे से कि जनेल पहिरला (धारण कइला) के बादे व्यक्ति के द्विजत्व मिलेला आ ओकरा यज्ञ तथा स्वाध्याय करे के अधिकार प्राप्त होला।\nजनेव का हऽ?\nजनेव के देववाणी संस्कृत में ‘यज्ञोपवीत’ कहाला। ई नव तंतु से बनल तीन तागा वाला के होला, जवना के ब्राह्ममण बालक के पहिरावल जाला। जनेव के व्यक्ति बावां कान्ह के ऊपर तथा दहिना बांह के नीचे पहिरेले। माने कि ई गरदन में एह तरह से पहिरल जाला कि जनेव बावां कान्ह के ऊपर रहे। जनेव में तीनगो सूत्र (तागा) – त्रिदेव रुपी त्रिमूर्ति ब्रह्मा, विष्णु आउरी महेश आउर देवऋण, पितृऋण और ऋषिऋण के प्रतीक के रुप में सत्व, रज और तम के प्रतीक होला। साथहीं ई तीनों सूत्र गायत्री मंत्र के तीनगो चरणन के प्रतीक भी होला त ओहीजा जीवन के तीनगो आश्रमन के प्रतीक भी । यदि संक्षेप में कहीं तऽ जनेव के एक-एक तार में तीन-तीनगो तार होला। आ एह तरे जनेव में कुल्ह तार के संख्या नौ होला । एहमें से एगो मुंह, दूगो नासिका, दूनू आंख, दूनू कान, मल आ मूत्र के दूगो मिलाके कुल नौ गो कर्म के प्रतीक होला। एकरा के अइसे भी कहल जा सकता कि – हमनी मुख से नीमन बोलीं आउर खाईं, दूनू अंखियन से नीमन देखीं आउर कान से नीमन सुनीं। जनेव में प्रवर के अनुसार पांचगो चाहे तीन गो गांठ लगावल जाला जवन ब्रह्म, धर्म, अर्थ, काम और मोक्ष के भी प्रतीक होला। ई कुल्ह गांठ पांचगो यज्ञ, पांच ज्ञानेद्रि आउर पंच कर्म के भी प्रतीक होला।\nजब जनेव के बात हो रहल बा त मन में एगो शंका उठेला कि जनेव के मानक लंबाई कतना होखे के चाहीं? ई प्रश्न के उठल भी स्वाभाविक बा, त आईं अब तनी जनेव के लंबाई के भी जान लिहल जाओ।\nजनेव के लंबाई\nजनेव के लंबाई के प्रमाण 96 अंगुल मानल गइल बा। काहे कि अइसन मानल जाला कि जनेव पहिरे वाला के चंउसठ(64) कला आ बत्तीस(32) गो विद्या के सीखे के प्रयास करे के चाहीं। बत्तीस(32) गो विद्या में चारु वेद, चारगो उपवेद, छवगो अंग, छवगो दर्शन, तीनगो सूत्रग्रंथ, नवगो अरण्यक आवेला। एही तरे चंउसठ(64) कला में वास्तु निर्माण, व्यंजन कला, चित्रकारी, साहित्य कला, दस्तकारी, भाषा, यंत्र निर्माण, सिलाई, कढ़ाई, बुनाई, दस्तकारी, आभूषण निर्माण, कृषि ज्ञान आदि कला आवे ला।\nजनेव पहिने के बेरा बटुक(बरुआ) के हाथ में परास के के डंटा चाहे दंड जवन की ओह बरुआ के एड़ी से ले के ओकरा चोटी(शिखाबंध) तक लामा होला धरावल जाला। एह समय (जनेव पहिने के बेरा) बरुआ बिना सिअल एगो कपड़ा पहिरेला जवन प्रायः पीयर रंग में रंगल धोती के टुका होला चाहे लंगोटा होला। जनेव पहिरावे से पहिले बरुआ मंजी-मेंखड़ा दियाला ओकरा बाद सभ शास्त्रोक्त विधि वेवहार कइला के बाद बरुआ के मुंडन (केश छिलवावल) करावल जाला। मुड़न के बाद चोटी(टीक) राखल जाला।एकरा बाद शुद्ध जलसे (जवन कि अंगना में फुआ के द्वारा खोनल पोखरा) या गंगाजल मिलावल चांपाकल अथवा इनार के पानी होला ओकरा से सोहागिन लोग के संगे मिलके बरुआ के माई बरुआ के नहवावे ली। एकर प्रमाण हमनी के भोजपुरी गीतन में सुने के मिलेला\nपूछेली कवन फूआ अपनी धनी जी से\nहो कवन धन पवलू पोखरा के खनाई जी\nत हंसी हंसी कहेली धनी जी\nहमरो कवन भइया रजवा के जनमल जी\nहाथी देले घोड़ा देले देले सहर बजार जी\nदूनू कान के बाली देले अउरी मे देले गले हार जी\nइहे त देले सभ पोखरा के खनाई जी।\nकेई गढ़े घइलवा केई भरे पानी लाल\nकवन सुहागिन चलेली नहवावन लाल\nकोहंरा जे गढ़ेला घइलवा कहरा भरे पानी लाल\nअम्मा सुहागिन चलेली नहवावन लाल।\nनहवावन के बाद बरुआ के गोड़ में पहिरे के लकड़ी के खड़ाऊं दियाला त ओहिजे डांड़ में बान्हे लाएक डोरा के जवन की मेखला कहाला दिहल जाला। मेखला कपड़ा के सीअल डोरा मौली के भी बनावल जाला। मेखला के संगे-संगे कोपीन जवन की लगभग4इन्च चाकर आ डेढ़ फुट लंबा लंगोटी होला पहिरावल जाला। जनेव के पीयर रंग में रंग के जहां जनेव हो रहल होला ओजी बेदी के लगे राखल जाला। बिना सीअल कपड़ा पहिर के, हाथ में एगो दंड लेके, कोपीन आउर मूंजी-मेखला पहिनके विधि-विधान से जनेव धारण कइल जाला। जनेव पहिरला के बाद जामा-जोड़ा जवन कि प्रायः बरुआ के ममहर से आवेला पहिरावल जाला आ ओकरा बाद ऊहां उपस्थित सभ महिला लोग बरुआ के चुमावन करेली आ बरुआ के जेतना भी लइकी बहिन लागेली सभ ओकर लापर परिछेली। लापर परिछे में एगो पत्तल में बरुआ के काटल केश में से कुछ केश आ मिठाई रखके बहिन ओकरा के बरुआ के माथ पर से पांच हाली घुमा के उतारेली एकरा बदला में उनका के नेग दिहल जाला। एही तरे बहिन चाहे फुआ बरुआ के सभ कपड़ा पहिरला के बाद आंख में काजर करेली जवना के भेद ईहे हs कि बरुआ के केहू के नजर ना लागो।\nजनेव कब आउर कइसे धारण करे के चाहीं?\nजनेव के पहिरे आ धारण करे के संबंध में शास्त्र में हई श्लोक देखे के मिलेला\nसूतके मृत्केचैव गते मास चतुष्टये।\nनव यज्ञोपवीतानि घृत्वाजीर्णानि संत्यजेत्॥\nएह श्लोक अर्थ होला किः सूतक में ( बच्चा भइला पर) आ घर परिवार में केहू के मृत्यु हो जाओ अथवा मृतके अशौच में गइला पर आ चाहे नया जनेव पहिरला के चार महिना के बाद जनेव के बदल के फेर से नया जनेव पहिरल जाला आ पुरनका जनेव के उतार के कतहीं शुद्ध जगहा जइसे कवनो गाछ बिरीछ चाहे नदी में बहवा देवे के चाहीं। इहां धेयान देबे के चाहीं कि जनेव हरमेशा गरदन से ऊपर मुंहे निकाले के चाहीं। प्रमाण स्वरुप हई श्लोक देखीः-\nजीर्ण यज्ञोपवीतं शिरोमार्गेण निःसार्य भूमौ त्यजेत।पश्चाद्यथाशक्ति गायत्रीमंत्र जपं कुर्यात।\nजनेव पहिरे के बेरा हई मंत्र के बोले के चाही:-\nऊँ यज्ञोपवीतं परमं पवित्रं प्रजापतेर्यत्सहजं पुरस्तात्।\nआयुष्यमग्रं प्रतिमुञ्च शुभ्रं यज्ञोपवीतं बलमस्तु तेजः॥\nजनेव उतारे के बेरा हई मंत्र बोले के चाहीः-\nऊं एतावाद्देनपर्यन्तं ब्रह्मत्वं धारितं मया।\nजीर्णत्वा त्वंपरित्यक्तं गच्छसूत्र यथा सुखम॥\nगायत्री मंत्र से शुरू होला ई संस्कार: यज्ञोपवीत संस्कार (जनेव के विधी) गायत्री मंत्र से शुरू होला। गायत्री आ उपवीत के सम्मिलन ही द्विजत्व होला। यज्ञोपवीत(जनेव) में तीनगो तार होखेला, आ गायत्री मंत्र में भी तीनगो चरण होला जहां ‘तत्सवितुर्वरेण्यं’ पहिला चरण, ‘भर्गोदेवस्य धीमहि’ दूसरा चरण,आ ‘धियो यो न: प्रचोदयात्’ तीसरा चरण हऽ।\nजनेव पहिरे के उमिर: हमनी के शास्त्रन में से एक मुहुर्तचिनतामणि के संस्कार प्रकरण में जनेव पहिला बेर धारण करे के भी उमिर बतावल गइल बा जवन कि श्लोक संख्या 39 से 60 तक में दीहल बा।\nविप्राणां व्रतवन्धनम निगदितं गर्भाज्जनेवार्ष्टमे\nवर्षेवाप्यथ पच्चमे क्षित्भुजांषष्ठेतथैकादशे।\nवैश्यानां पुनरष्टमेsप्यथ पुनःस्याद् द्वादशेवत्सरे\nकालोऽऽऽऽथ द्विगुणेगते विगहिते गौणंतदाहुर्वुधाः॥\nब्राह्मण के लइका के जनेव गर्भसे अथवा जन्मसे पांचवा अथवा आठवां बरिस में व्रत तेज खातिर जनेव करावे के चाहीं, क्षत्रिय के बलके इच्छा खातिर छठा चाहे ग्यारहवां बरिस में आउर वैश्य के धन के इच्छा से आठवां चाहे बारहवां बरिस जनेव होखे के चाहीं आ यदि कवनो कारण से बतावल उमिर में जनेव नइखे भइल त विद्वान लोग प्रत्येक खातिर दुगुना गौणकाल कहले बा लोग। हम पहिलहूं लिखले बानी कि जनेव पहिरला के बादे विद्यारंभ होखे के चाहीं, बाकिर आजकल गुरु परंपरा के समाप्त भइला के चलते अधिकतर लोग जनेव नइखे पहिरत, त अइसन लोग के बियाह के बेरा तिलक के दिने जनेव पहिरा दिहल जाला। बाकिर एकरा खाली एगो बिधी निमाहल ही जाने के चाहीं, काहे कि अइसन लोग जनेव के महात्तम के ना जानस। हमनी के सनातन ध्रम में कवनो धार्मिक काम, पूजा-पाठ, यज्ञ आदि करे के पहिले जनेव पहिरल जरुरी मानल गइल बा। सनातन धर्म में बियाह भी तबले पूर्ण ना होला जब तक कि जनेव धारण नइखे कइल गइल।\nजनेव धारण के नियम\nमल-मूत्र विसर्जन(शौच) के बेरा जनेव के दहिना कान पर चढ़ा लेवे के चाहीं। एकरा बाद शौच से निवृत भइला पर से हाथ स्वच्छ कके ही जनेव के कान पर से उतारे के चाहीं। एकरा पाछा मूल भाव इहे बा कि जनेव डांर (कमर) से ऊंचा रहो आ शौचक्रिया के समय अपवित्र ना होखे। एह बात के धेयान राखल बेहद जरूरी होला।\nअगर जनेव के कवनो तार टूट जाए या4महिना से अधिका समय हो जाए, त जनेव के बदल देवे के चाहीं। खंडित जनेव के देह पर ना राखे के चाहीं। धागा कच्चा आउर गंदा होखे लागे, त पहिले ही बदल दिहल उचित रहेला।\nघर में जन्म-मरण के सूतक/छूतक के बाद भी जनेव के बदल देवे के परम्परा बा। इहां एगो बात आउर बा कि जवना महिला के गोदी में छोट लइका ना होखे उहो चाहो त जनेव पहिर सकेली बाकिर हर महिना मासिक धर्म (रजस्वला) से निवृत भइला के बाद जनेव के बदल लेबे के चाहीं।\nजनेव के कबो अपना देह से अलग ना कइल जाला। यदि जनेव के साफ भी करे के बा त ओकरा के गरदन में पहिरले चारु ओर से घूमा के साफ करे के चाहीं। यदि गलती से जनेव उतर जाए त एक माला गायत्री मंत्र के प्रायश्चित खातिर जाप करके पहिरल जा सकता बाकिर परंपरा के अनुसार अइसन स्थिति में जनेव के बदल लिहल ही श्रेयस्कर रहेला।\nलइका जब एह नियमन के पालन करे लाएक हो जा सन तबे जनेव करे के चाहीं।\nजनेव के वैज्ञानिक महत्व\nबार-बार बाउर सपना आवे के इस्थिति में जनेव पहिरला से अइसन समस्या से छुटकारा मिल जाला।\nजनेव के हृदय के लगे रहला से ई हृदय रोग के संभावना के कम करेला, काहे कि एकरा से रक्त संचार सुचारू रूप से संचालित होखे लागेला।\nजनेव पहिरे वाला व्यक्ति साफ-सफाई के नियमन में बन्हाइल रहेला, आ साफ-सफाई पर विशेष धेयान देला। ई सफाई ओकरा के दांत, मुंह आ पेट में कीड़ी आ जीवाणुअन के रोग से बचावेला।\nजनेव के दहिना कान पर धारण कइला से कान की ऊ नस दबाला, जवना से मस्तिष्क के कवनो सुतल तंद्रा भी करे लागेले।\nदहिना कान के नस अंडकोष आउर गुप्तेन्द्रियन से जुड़ल होला। मूत्र विसर्जन के समय दहिना कान पर जनेव लपेटला से शुक्राणुअन के रक्षा होला।\nकान पर जनेव लपेटला से मनुष्य में सूर्य नाड़ी के जाग्रण होखे ला।\nकान पर जनेव लपेटे से पेट संबंधी रोग एवं रक्तचाप के समस्या से भी बचाव मिलेला।\nजनेव पहिरला से विद्युत प्रवाह रेखा नियंत्रित रहेला, जवना से काम-क्रोध पर नियंत्रण(काबू करे में) राखे में आसानी होखेला।\nजनेव देह पर रहला से पवित्रता के अहसास होला। ई मन के बाउर काम करे से बचावे ला।\nजनेव से कब्ज, एसीडीटी, पेट रोग, मूत्रेन्द्रीय रोग, रक्तचाप, हृदय के रोग सहित अन्य संक्रामक रोग ना होखे।\nटेक्निया इंस्टीट्युट ऑफ ऐडवांस्ड स्टडीज़


डोनाल्ड ट्रंप - विकिपीडिया\nडोनाल्ड ट्रंप (जनम 14 जून 1946) यूनाइटेड स्टेट्स ऑफ अमेरिका के निर्वाचित राष्ट्रपति हवें। ट्रंप, पिछला राष्ट्रपति बराक ओबामा के जगह लिहलें आ अमेरिका के 45वाँ राष्ट्रपति बनलें। वर्तमान में डोनाल्ड ट्रंप दि ट्रंप ऑर्गेनाइजेशन के अध्यक्ष आ चेयरमैन बाड़ें।\nयूनाइटेड स्टेट्स ऑफ अमेरिका के 45वाँ राष्ट्रपति\n(1946-06-14) जून 14, 1946 (उमिर 74)\nन्यूयार्क सिटी, न्यू यॉर्क, अमेरिका\nरिपब्लिकन (1987–1999, 2009–2011, 2012–वर्तमान)\nडेमोक्रेटिक (1987 से पहिले, 2001–2009)\nइवाना ज़ेलिंकोवा (Ivana Zelníčková)\n(बि. 1977; तला. 1991)\n(बि. 1993; तला. 1999)\nमलानिया ट्रंप (बि. 2005)\nयूनिवर्सिटी ऑफ पेंसिलवेनिया (BS)\nट्रम्प के जनम न्यूयार्क शहर में भइल आ ऊ अर्थशास्त्र में डिग्री लिहले हवें। 2016 में फ़ोर्ब्स सूची में ट्रंप के दुनिया के सभसे धनी लोग में 324वाँ आ अमेरिका में 156वाँ अस्थान बाटे।\nट्रंप जून 2015 में रिपब्लिकन पार्टी के उमीदवार के रूप में अमेरिका के राष्ट्रपति के चुनाव लड़े के घोषणा कइलेन। चुनाव प्रचार के दौरान इनके कई ठे बयान आ ट्विटर पर कइल ट्वीट सब पर बिबाद भइल।\nट्रम्प एह चुनाव में अपने मुकाबिला में लड़ रहल डेमोक्रेटिक कैंडिडेट हिलेरी क्लिंटन के हरा दिहलें आ अब अमेरिका के पैंतालिसवाँ राष्ट्रपति बनलें। ऊ रूजवेल्ट के बाद दुसरा अइसन राष्ट्रपति बाड़ें जे न्यूयॉर्क में पैदा भइल होखे।\n1 सुरुआती जीवन\n2 बिजनेस कैरियर\n2.1 रियल एस्टेट\nन्यूयॉर्क मिलिटरी ऐकेडमी में 18 बरिस के उमिर में ट्रंप, 30 जून, 1964\nट्रंप के जनम 14 जून 1946 के, न्यूयॉर्क शहर के क्वींस नाँव के इलाका में भइल। ट्रंप अपने माई-बाबूजी के पाँच गो संतानन में दुसरा हवें आ उनके भाई बहिन में अब तीन लोग जियत बाटे: मेरियान, एलिजाबेथ आ रॉबर्ट। ट्रम्प के बड़ भाई फ्रेड जूनियर शराब पिए के लत के कारण 1981 में मरलें आ ट्रंप के मोताबिक ई घटना उनके शराब आ सिगरेट छोड़े के वजह बनल।\nट्रंप अपना पिता के साइड से जर्मन मूल के आ महतारी के साइड से स्कॉटिश मूल के बाड़ें। इनके महतारी-बाबू दुनों लोग के जनम यूरोप में भइल आ ऊ लोग न्यूयॉर्क में 1936 में बियाह कइल। इनके एगो चाचा जॉन जी ट्रंप मैसच्यूसेट्स इंस्टीट्यूट ऑफ टेक्नॉलाजी में प्रोफ़ेसर रहलें।\nइनके परिवार के एक ठो दुमंजिला मकान न्यूयॉर्क के क्वींस एरिया में जमैका एस्टेट में रहल जहाँ ट्रंप के बचपन बीतल आ ऊ कीव-फॉरेस्ट स्कूल में आपन सुरुआती पढ़ाई कइलेन। 13 बरिस के उमिर में ट्रंप घर छोड़ दिहलें आ न्यूयॉर्क मिलिटरी ऐकेडमी में दाखिल भइलेन जहाँ से ऊ आठवीं कक्षा आ हाई स्कूल पूरा कइलें। एकरा बाद ट्रंप फोर्डहम यूनिवर्सिटी में दू साल पढ़लें आ ओकरे बाद यूनिवर्सिटी ऑफ पेंसिलवेनिया के व्हार्टन स्कूल ऑफ फाइनेंस एंड कॉमर्स में दाखिला लिहलें। मई 1968 में ट्रंप अर्थशास्त्र में बैचलर ऑफ साइंस के डिग्री लिहलें।\nडोनाल्ड ट्रंप के बिजनेस कैरियर रियल एस्टेट (अचल संपत्ति) के धंधा से सुरू भइल। उनके पिताजी एही धंधा में रहलें आ ट्रंप के भी अपना ग्रेजुएशन के पढ़ाई पूरा करे से पहिलहीं अपने बाबूजी के काम में मदद करे के मोका मिलल। ओकरे बाद ट्रंप के पहिला प्रोजेक्ट उनके ग्रेजुएशन के पढ़ाई के दौरान मिलल जब उनके सिनसिनाती में स्विफ्टन विलेज अपार्टमेंट्स के पुनर्जीवित करे के काम मिलल। दि ट्रंप ऑर्गेनाइजेशन द्वारा 1972 मे स्विफ्टन विलेज के $67.5 लाख में बेचल गइल।\nट्रंप एह कंपनी के 1971 में अध्यक्ष बनल रहलें, आ एकरे बाद उनके पहिला काम एह कंपनी के नाँव बदल के दि ट्रंप ऑर्गेनाइजेशन कइल रहल। 1973 में ट्रंप आ उनके पिता पर जस्टिस डिपार्टमेंट द्वारा ई आरोप भी लगावल गइल कि ऊ लोग रंगभेद करत बाटे।\nट्रम्प के पहिला बड़ा मोका मैनहट्टन में ग्रैंड हाईट होटल के डेवलपमेंट रहल, 1987 में।\n1983 में ट्रंप टावर के निर्माण पूरा भइल। ई एक ठो 58 मंजिला गगनचुंबी इमारत बाटे जे मिडटाउन मैनहट्टन में बा। एह प्रोजेक्ट खातिर जमीन इत्यादि खातिर नेगोशियेशन में ट्रंप के सफलता के तारीफ़ भइल। 1984 में, अटलांटिक सिटी में हाराह'स एट ट्रंप प्लाजा खुलल। 1988 में ट्रंप द्वारा मैनहट्टन के प्लाजा होटल के अधिग्रहण क के एकर पुनरुद्धार कइल गइल आ अब ई ट्रंप ताजमहल के नाँव से जानल जाला। बिल्डिंग इत्यादि के अलावा ट्रंप गोल्फ कोर्स के निर्माण भी कइलेन।\n1983 में ट्रम्प के टीम न्यू जर्सी जेनरल्स के यूनाइटेड स्टेट्स फुटबाल लीग के चार्टर्ड सदस्यता मिलल। ट्रंप एह सदस्यता के बाद लीग के ज्यादातर टीम सभ के ई बिस्वास दियावे मे कामयाब भइलें कि एकर मैच बसंत आ गर्मी के समय आयोजित करे के बजाय पतझड़ के मौसम में करावल जाय, जब नेशनल फुटबाल लीग के मैच होलें, आ एकरा से इनहन के बिलय करे में मदद मिली। 1985 के सीजन के बाद न्यू जर्सी जनरल्स के हाउस्टन गैम्ब्लर्स के साथ बिलय हो गइल। हालाँकि यूनाइटेड स्टेट्स फुटबाल लीग के फ्रेंचाइजी सभ के संख्या अब7गो रहि गइल रहे आ एकरा के आपन काम समेटे के पड़ल।\nफुटबाल के आलावा ट्रंप कुछ अन्य खेल सभ में भी सक्रियता देखवलें। बॉक्सिंग के कुछ मैच आयोजित करववलें। आ एक ठो साइकिल रेस प्रतियोगिता भी सुरू कइलेन जेवन कुछ सीजन ले चलल।\nएकरे अलावा ट्रंप सौन्दर्य प्रतियोगिता सभ से जुड़ल रहलें। एह में भी कई तरह के बिबाद के सामना करे के पड़ल।\nडोनाल्ड ट्रंप, एक ठो फॉर-प्रॉफिट यूनिवर्सिटी भी खोललें। ट्रम्प यूनिवर्सिटी सन 2005 से 2010 ले चलल आ कई ठे कानूनी बिबाद के कारण बंद हो गइल।\n↑ Gillin, Joshua (अगस्त 24, 2015). "Bush says Trump wasaDemocrat longer thanaRepublican `in the last decade'". PolitiFact. पहुँचतिथी 2015-10-21.\n↑ Sargent, Hilary (जनवरी 22, 2014). "The Man Responsible for Donald Trump's Never-Ending Presidential Campaign". Boston.com. A New Hampshire Republican activist named Mike Dunbar dreamed up the idea ofaDonald Trump presidency [in] early summer of 1987... Dunbar launcheda‘Draft Trump’ campaign... Stories aboutapossible Trump presidency ran in newspapers across the country... (Trump was registered asaDemocrat at the time...)\nइनसे पहिले रहलें\nफ्रेड ट्रंप चेयरमैन आ अध्यक्ष दि ट्रंप ऑर्गेनाइजेशन\n1971–वर्तमान पद पर वर्तमान\nमिट रोमनी अमेरिका के राष्ट्रपति पद खातिर रिपब्लिकन उमीदवार\n2016 सबसे नया\nबराक ओबामा यूनाइटेड स्टेट्स के राष्ट्रपति\n2017 में कार्यभार लिहें पद पर वर्तमान\nई लेख केहू नेता की बारे में एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=डोनाल्ड_ट्रंप&oldid=677489" से लिहल गइल\nLast edited on 28 अगस्त 2020, at 08:47\nएह पन्ना पर आखिरी बेर संपादन 28 अगस्त 2020 के 08:47 बजे भइल रहल।


‘चली ना जवनिया पे जोर राजा जी’ क मुहूर्त भइल – Anjoria\nसिंहानिया क्रिएशन के बैनर तले बनत पवन सिंह स्टारर भोजपुरी फिल्म ‘‘चली ना जवनिया पे जोर राजा जी’ क मुहुर्त पिडला दिने धूम-धाम से मुंबई के अंधेरी (पश्चिम) में एम फोर यू स्टूडियो में विधायक आ गीतकार विनय बिहारी नारियल तोड़के कइलन. एह रोमांटिक आ कॉमेडी प्रधान फिल्म के शूटिंग जल्दिए मुंबई में कइल जाई.\nफिल्म में कुल आठ गो गाना बा जवन सब के सब सुने में मीठ बाड़ी स. निर्माण करत बाड़े नीरज डी. गुप्ता आ प्रतिभा सिंह, निर्देशन शैलेश श्रीवास्तव करीहे. एह फिल्म में पहिला बेर पवन सिंह का साथे परी सिंहानिया नायिका बन के अइहें. परी सिंहानिया एहसे पहिले ‘कोख’ आ ‘दबंग मोर बालमा’ मे मुख्य किरदार कर चुकल बाड़ी. लेखक-गीतकार आ संगीतकार बाड़े विनय बिहारी.\nफिल्म के मुख्य कलाकारन में पवन सिंह, परी सिंहानिया, अनिल पाठक, गोपाल राय, जय सिंह, देव सिंह, मंटू लाल, सोनिया मिश्रा, निलिमा सिंह आ अखिलेश राज के नाम बा.\nमुहुर्त का एह मौका पर प्रिया कपूर, पुष्पा वर्मा, निलिमा सिंह, हरीश जायसवाल, हरीश गुप्ता, प्रदीप सिंह, राजकुमार आर. पाण्डेय, सपना, पायल सेठं समेत अनेके लोग एकरा टीम के शुभकामना देबे मौजूद रहल.


प्रतिघात के बाद आनंद नीरज के बबलू पंडित – Anjoria\nभोजपुरिया परदा पर प्रतिघात जइसन सशक्त फिल्म बनावे वाला निर्माता नीरज यादव अहिरा आ राष्ट्रीय पुरस्कार विजेता निर्देशक आनंद गहतराज एक बेर फेरू साथ आइल बाड़े अपना अगिला\nफिलिम “बबलू पंडित” ला. अनुभव मोशन पिक्चर्स के बैनर में बनत एह फिलिम के शुभ मुहूर्त पिछला दिने गायिका इंदु सोनाली के गावल गाना रिकार्ड करा के कइल गइल. गीतकार आ संगीतकार रहले एस कुमार.\nएह फिलिम में शुभम तिवारी, गुंजन पन्त, राजन मोदी, राकेश त्रिपाठी, मोना रे, पूनम दुबे, धीरज मिश्रा, सुबोध सेठ, आ नीरज यादव अहिरा मुख्य भूमिका में बाड़े. सिनेमेटोग्राफर नरेन्द्र पटेल आ कला निर्देशक अंजनी तिवारी हउवें.\nआनद गहतराज बतावत बाड़े कि “बबलू पंडित” एगो अनोखा प्रेम कहानी पर बनल फिलिम ह.\nमुहूर्त का मौका पर शंखनाद के निर्माता राजीव कुमार, चेतना गहतराज, अखिलेश राय वगैरह लोग मौजूद रहे. अभिनेत्री गुंजन पन्त एह फिलिम में अपना किरदार का बारे में बतवली कि ऊ एगो मासूम लइकी के बा जे नायक शुभम तिवारी से प्यार करतिया बाकिर ओकरा से एकतरफा प्यार करत खलनायक एहमें बाधा बन जात बा.\nनिर्माता नीरज यादव अहिरा कहले कि फिलिम के कथानक आ संगीत पर काम चालू बा आ फिलिम जल्दिए फ्लोर पर जाई.